description: Ühendriikide esindajatekoda otsustas kolmapäeval tühistada presidendi veto, millega riigipea peatas eelnõu, mis lubaks 2001. aasta 11. septembri terrorirünnaku ohvritel ja nende pereliikmetel kaevata kohtusse USA-vastaste terrorirünnakute toetamises kahtlustatud välisriigi valitsust.

title: USA esindajatekoda toetas samuti presidendi veto tühistamist

maintext:
Esindajatekojas hääletas tühistamise poolt 348 ja vastu 77 rahvaesindajat.
USA senatis pooldas varem päeval riigipea veto tühistamist 97 ja vastu oli üks senaator. Ainsaks vastaseks oli senati vähemusliider demokraat Harry Reid.
Presidendi veto tühistamiseks läks vaja nii esindajatekojas kui ka senatis kahekolmandikulist enamust.
Presidendi sõnul tunneb ta kaasa 9/11 rünnakus hukkunute perekondadele ja nende soovile leida õiglust. Samas oleks eelnõu "kahjulik USA riiklikele huvidele" ning viiks hagide esitamiseni USA või Ameerika ametnike vastu tegude eest, mida sooritavad relvarühmitused, mida USA kas toetab, relvastab või välja õpetab, ütles Obama eelmisel nädalal.
"Kui keegi nendest hagejatest võidab, näiteks teiste riikide siseriikliku seaduse alusel, mida rakendavad välisriikide kohtud, siis pööratakse nende hagide rahuldamiseks pilk välisriigis asuvate USA valitsuse varadele ning sellel oleks Ühendriikidele potentsiaalselt raskeid rahanduslikke tagajärgi," lausus riigipea oma otsust põhjendades.
Veto tühistamine on tugevaks hoobiks Obama valitsusele, mille vetosid pole seni kummutatud.
Tühistamise vastu tegi jõuliselt lobitööd Saudi Araabia, kust oli pärit 15 rünnaku sooritanud 19 lennukikaaperdajast. Veel hiljutiseni salastatutest dokumentidest selgus, et USA luure kahtlustas mitmel korral seost kaaperdajate ja Saudi Araabia valitsuse vahel.


description: Täna varahommikul lahkunud 93-aastane endine Iisraeli president Shimon Peres oli tähelepanuväärne mees, keda mälestavad kogu maailma liidrid. Peres sai 13. septembril insuldi ja oli sestpeale Tel Avivi läghedal haiglas intensiivravis. Tema abikaasa Sonya suri 2011. aastal. Neil oli kolm last ja mitu lapselast.

title: Neli põhjust, miks Shimon Peres väärib tähelepanu

maintext:
-Rahukõnelused Palestiinaga
Peres mängis suurt rolli rahukõnelustel Palestiinaga, mille tulemuseks oli Oslo lepingute sõlmimine 1993. ja 1995. aastal. Lepingutega ei tunnustanud Iisrael küll Palestiina iseseisvust, kuid andis palestiinlastele õiguse enesemääratlemiseks. Tegemist oli suure sammuga edasi Iisraeli ja Palestiina vahelistest suhetes.
1994. aastal tehtud pildil suruvad tollane Iisraeli välisminister Shimon Peres (paremal) ja Palestiina Vabastusorganisatsiooni juht Yasser Arafat (vasakul) kätt. Foto: AFP/Scanpix
-Nobeli preemia laureaat
Tema karjääri tipphetk saabus 1994. aastal, kui ta sai koos Iisraeli peaministri Yitzhak Rabini ja palestiinlaste tolleaegse liidri Yasser Arafatiga Nobeli rahupreemia rolli eest Oslo lepete saavutamisel. Peres oli siis Iisraeli välisminister.
Yasser Arafat ja Shimon Peres 1994. aastal Stockholmis. Foto: Scanpix
-Ülendati rüütliks
2008. aasta novembris autasustas Suurbritannia kuninganna Elizabeth II Shimon Peresi aurüütli tiitliga.
Tollane Iisraeli president Shimon Peres (vasakul) koos paavst Fransiscusega. Foto: Reuters/Scanpix
-Tähelepanuväärne poliitiline karjäär
Peres oli Iisraeli president aastatel 2007-2014. Peaaegu seitse aastakümmet kestnud karjääri jooksul oli ta ka välisminister, rahandusminister ning kahel korral ka peaminister.
Peres kuulus Iisraeli relvajõudude eelkäija Haganah' ridadesse ning sai juba 29-aastasena kaitseministeeriumi peadirektoriks. Selles ametis aitas ta kavandada 1956. aasta Suessi sõda, milles Iisrael oli koos Prantsusmaa ja Suurbritanniaga Egiptuse vastu.

fasttext_language: et


description: Ameerika Ühendriigid nimetasid eile Prantsuse džihadistide värbaja Omar Diaby rahvusvaheliseks terroristiks ning kehtestasid talle majanduslikud sanktsioonid, vahendab The Local.

title: USA kuulutas Prantsuse islamisti rahvusvaheliseks terroristiks

maintext:
40-aastane Al-Nusra rinde militarist, kes kasutab ka pseudonüümi Omar Omsen, sai kurikuulsaks eelmisel aastal intsidendiga, kus lavastas enda surma eesmärgiga Süüriast lahkuda.
Andmete kohaselt juhib Diaby 50-liikmelist Prantsuse vabatahtlike gruppi, kes reisisd Süüriasse ja liitusid Al-Nusra rindega, mis oli Al-Qaeda regiooni allharu. Grupeering teatas juulis, et on Al-Qaedast lahku löönud ja nimetas end ümber Jabhat Fateh al-Shamiks.
«Kuigi kuulduste kohaselt tapeti Diaby 2015. aasta augustis, naasis mees selle aasta mais, väites, et tema surm oli lavastatud eesmärgiga pääseda Türkki operatsioonile,» edastasid allikad.
«Diaby sattus Prantsuse luure tähelepanu keskmesse oma tegevuse tõttu riigi äärmusrühmituse juures ja oma internetis levivate propagandavideote pärast,» lisati. «Diaby videosid on nimetatud põhjuseks, miks nii paljud prantslased on ühinenud Süürias ja Iraagis tegutsevate sõjaväeliste rühmitustega.»
Telekanal France 2 andis eetrisse salvestise Lääna-Süüria treeninglaagrist, milles näidatakse umbes 30 prantsuse džihadisti, kellest paljud on pärit Diaby kodupiirkonnast Nice`i lähedalt.
Kuigi mees ise ei ole olnud otseselt seotud Prantsusmaal korraldatud rünnakutega, on ta väljendanud poolehoidu 2015. aastal toime pandud tulistamise suhtes satiiriväljaande Charlie Hebdo toimetuses. «Ma soovin, et oleksin saanud seda ise teha,» sõnas mees France 2-le.
Prantsuse politseiallikad on öelnud, et Diaby nimi on ette tulnud ka märtsikuus, mil Pariisi politsei kuulas üle vägivallaaktide kavandamises kahtlustatavaid.
Nüüdsest on USA sanktsioonide tõttu keelatud Ühendiikide firmadel ja kodanikel mehega suhtlemine ja äritegevus.


description: Hispaanias Barcelonas eile hommikul kortermajas toimunud plahvatuses sai surma vähemalt üks ja haavata 15 inimest.

title: Video: plahvatus Barcelonas nõudis inimelu


description: USA saadab Iraaki veel umbes 600 sõjaväelast, kes hakkavad koolitama ja nõustama Iraagi sõdureid pealetungiks äärmusrühmituse Islamiriik (IS) käes olevale Mosuli linnale, ütles USA kaitseminister kolmapäeval.

title: USA saadab Mosuli vallutamiseks Iraaki veel 600 sõjaväelast

maintext:
USA president Barack Obama ja Iraagi peaminister Haider al-Abadi leppisid kokku, et USA saadab Iraaki eelseisvat pealetungi Mosulile toetama umbes 600 lisasõdurit, lausus kaitseminister Ashton Carter kolmapäeval.
Iraagi peaministri büroo teatas kolmapäeval varasemalt, et Bagdad soovib lisajõude sõjaväeintruktorite ja -nõunike näol.
IS vallutas Mosuli ja veel suure osa Iraagist 2014. aastal. Praeguseks on Iraagi väed suure osa aladest tagasi vallutanud ning valmistub lahinguteks Mosuli pärast.


description: New Yorgis laupäeval 29 inimest vigastanud plahvatus võis olla välissidemetega terroriakt, ütles New Yorgi kuberner Andrew Cuomo. Võimud otsivad taga Afganistani taustaga 28-aastast meest.

title: USA võimud otsivad New Yorgi rünnaku tõttu taga 28-aastast afgaani juurtega meest

maintext:
«Tänane informatsioon viitab sellele, et see võis olla seotud välisriigiga, kuid vaatame, kuhu see jõuab,» ütles ta ajakirjanikele pärast seda, kui New Yorgi politsei teatas, et võimud otsivad seoses plahvatusega afgaani taustaga USA kodanikust Ahmad Khan Rahami.
Nädalavahetusel New Yorgis ja New Jersey's toimunud plahvatusete ning mitmete lõhkemata jäänud pommide avastamise tõttu usuvad võimud, et neis kahes piirkonnas võib tegutseda terroriühenduse rakuke, teatasid võimuesindajad täna CNNile.
Eile välistas Cuomo rahvusvahelise terrorismi, märkides, et miski ei anna alust seda oletada.


description: Nice'i veokirünnakuga seoses on kinni võetud veel kaheksa isikut, teatasid täna Prantsuse prokurörid.

maintext:
Prokurörid ütlesid, et kahtlusalused olid seotud ründaja Mohamed Lahouaiej Bouhleliga ning nad võeti kinni eile Prantsusmaa kagunurgas. Kaheksa vahistatut on Tuneesia ja Prantsuse päritolu.
Prantsusmaa rahvuspühal 14. juulil 86 inimese surmaga lõppenud rünnaku eest võttis vastutuse äärmusrühmitus Islamiriik.
Bouhlel juhtis 19-tonnise veoki Nic'i Promenade des Anglais'il ilutulestikku vaatama kogunenud inimeste sekka.


description: USAs Põhja-Carolinas sai eile hilisõhtul vägivaldses meeleavalduses viga 12 politseinikku, ütlesid ametnikud.

title: USAs meeleavaldusel puhkenud vägivallas sai viga 12 politseinikku

maintext:
Meeleavaldajad kogunesid eile Charlotte'i linnas ühe elamukompleksi lähistele, kus politseinikud lasid hiljuti maha mustanahalise Keith Lamont Scotti. Tema tapnud politseinik Brentley Vinson oli samuti mustanahaline.
«Umbes 12 politseinikku sai viga. Üks politseinik sai kiviga näkku,» teatas Charlotte-Mecklenbergi politseijaoskonna Twitteri-kontol.
Meedia andmeil sai viga ka tsiviilisikuid, kuid nende täpset arvu ei osatud öelda. Telekanali WSOC-TV teatel kasutas märulipolitsei vihaste protestijate vastu pisargaasi. Võimude sõnul ründasid meeleavaldajad politseisõidukeid, millest mitmed said kannatada.
Telekanali andmeil otsis politsei vahistamismääruse alusel ühte kahtlusalust, kelleks ei olnud Scott. Politsei kohtas Scotti ühes parklasse pargitud autos. Politseinike sõnul oli tal kaasas tulirelv, mis on kohaliku seaduse alusel lubatud.
Seejärel puhkes politseinike ja Scotti vahel vastasseis. Politseinikud tundsid end ohustatuna ning avasid Scotti pihta tule ja tapsid ta. Hukkunu perekonna sõnul oli Scottil tulistamise hetkel käes raamat.
Charlotte'i meer Jennifer Roberts ärgitas inimesi rahule.


description: Jaapanis asuv linn oli sunnitud meediast eemaldama kohalikku angerjakasvandust promonud video, sest seda peetakse liiga perversseks.

title: Jaapani linn pidi tühistama skandaalse sisuga angerjareklaami

maintext:
Kaheminutilises videos, mille taustal mängib rahulik klaverimuusika, näidatakse mustas trikoos teismelist tüdrukut välibasseinis ujumas, söömas ja aega veetmas.
Reklaami taustal kõlav meeshääl aga seletab, kuidas ta endast kõik andis, et tüdruku eest hoolitseda. Reklaami puändina muutub tüdruk angerjaks ja hüüab rõõmsameelselt minema ujudes hüvasti. «Ma toitsin ta kõhu täis maitsva toiduga ja hoolitsesin selle eest, et ta oleks hästi puhanud,» sõnab meeshääl, kui angerjas minema ujub.
Mõni sekund hiljem ilmub ekraanile lähikaader grilli peal küpsevast lihast ja meeshääl sõnab: «Anname oma angerjate eest hoolitsemisel endast parima.»
Sotsiaalmeedias, kus video avaldamise järgselt kulutulena levima hakkas, nimetatakse videot perversseks.
Reklaami tühistanud ametnike sõnul oli selle eesmärgiks vaid näidata linna pühendumist jätkusuutlikule angerjakasvandusele.


description: Ukraina mõistab hukka Vene riigiduuma valimiste korraldamise Krimmis ning edastab rahvusvahelistele partneritele nimekirja valimisprotsessiga otseselt seotud inimestest, et neid saaks sanktsiooninimekirja kanda.

title: Kiiev tahab Krimmis valimiste korraldajaile sanktsioonid seada

maintext:
«Ukraina mõistab sügavalt hukka Vene föderatsiooni korraldatud [riigiduuma] valimiste korraldamise ajutiselt okupeeritud territooriumil Krimmi ja Sevastoopoli autonoomses vabariigis,» teatas Ukraina välisministeerium avalduses.
«Ukraina edastab kõikidele enda rahvusvahelistele partneritele nimekirja inimestest, kes on otseselt seotud valimisfarsi korraldamisega Krimmis ning kes osalesid illegaalsetel valimistel, nii et need isikud saaks kanda sanktsiooninimekirja,» lisas ministeerium.
Ukraina välisministeerium lisas, et Venemaa otsus valimised korraldada rikub rängalt rahvusvahelise õiguse põhimõtteid. Seetõttu on nelja Krimmist valitud duumasaadiku volitused sisuliselt kehtetud ning olukord seab kahtluse alla kogu riigiduuma legitiimsuse.


description: Hispaania, Belgia ja Saksamaa politseinikud vahistasid viis arvatavat ISISe liiget, kes levitasid internetis terrorirühmituse propagandat, avaldas Hispaania siseministeerium.

title: Euroopas vahistati viis ISISe liiget

maintext:
Kaks kahtlustalust vahistati Hispaania autonoomse territooriumi Kataloonia pealinnas Barcelonas, üks Hispaania Põhja-aafrika territooriumil Melillas, Üks Belgia pealinnas Brüsselis ja üks Saksamaal Wuppertalis, seisis Hispaania siseministeeriumi avalduses.
Kahtlusalustest neli olid Hispaania kodanikud ja üks marokolane. Grupeering kasutas ISISe propaganda levitamiseks sotsiaalmeediat, peamiselt nende loodud lehte Facebookis, mida haldasid Belgias ja Saksamaal vahistatud isikud.
Facebooki lehte jälgisid 32 500 inimest, kellega liitus 500 inimest nädalas, seisis ministeeriumi avalduses. «Arreteeritud grupp kujutas endast tõsis, konkreetset ja jätkuvat ohtu Lääne ühiskonna julgeolekule,» kirjutati selles.


description: India sõjavägi korraldas täppisrünnakuid jagatud Kashmiri de facto piiril Pakistaniga, et nurjata suurtele linnadele kavandatud rünnakud, ütles täna kõrge sõjaväelane.

title: India sõjavägi korraldas Kashmiri piiril täppisrünnakuid

maintext:
«Mõned terroristide meeskonnad olid positsioneerinud end piki kontrolljoont rünnakuplatvormidele,» ütles India armee sõjaliste operatsioonide peadirektor kindralleitnant Ranbir Singh.
«India armee tegi eile öösel neile rünnakuplatvormidele kirurgilisi rünnakud. Terroristidele ja nende toetajatele tekitati märkimisväärseid kaotusi,» ütles ta New Delhis ajakirjanikele.
Singhi sõnul on terroristide neutraliseerimisele suunatud operatsioonid praeguseks lõpetatud.
Otsus täppisrünnakute korraldamisest langetati pärast seda, kui sõjavägi tuvastas rünnakuplatvormid, mis olid üles seatud eesmärgiga korraldada sisseimbumis- ja terrorirünnakuid Jammus ja Kashmiris ning mitmes India metroos, lausus kindralleitnant.
Islamabad teatas varem, et India sõdurid tapsid Kashmiri Pakistani poolel kaks naaberriigi sõdurit.
Pakistani sõdurid vastasid India provotseerimata tulele kohaselt Kashmiri kontrolljoonel Bhimberi, Keli ja Lipa külade lähistel, teatas Pakistani valitsus avalduses.
Pakistani ja India sõdurite tulevahetused Kashmiris on regulaarsed. Kashmir on jagatud India ja Pakistani vahel, ent mõlemad nõudlevad endale kogu piirkonda. Kaks riiki on pidanud regiooni pärast maha kolm sõda.
Teisipäeval teatas Pakistan, et Kashmiri iseseisvumine tooks kaasa India lagunemise.
India üritab Pakistani diplomaatiliselt isoleerida pärast hiljutist rünnakut India sõjaväebaasile Delhi kontrollitud Kashmiris, milles hukkus 18 India sõdurit.
Delhi süüdistab rünnakus Pakistanis tegutsevat äärmusrühmitust Jaishe-Mohammad. Islamabad eitab süüdistusi.
India peaminister Narendra Modi süüdistas laupäeval Pakistani terroristide eksportimises. «Me mõlemad saavutasime iseseisvuse samal aastal, ent praegu ekspordib India tarkvara ja teie liidrid ekspordivad terroriste,» lausus Modi pakistani rahva poole pöördudes.
Teisipäeval teatas Delhi, et Modi jääb kõrvale Lõuna-Aasia regionaalkoostöö assotsiatsiooni (SAARC) tippkohtumisest, mis peetakse novembris Islamabadis.


description: Iisraeli sõdurit Läänekaldal Hebronis pussitanud palestiinlane tulistati surnuks, teatas juudiriigi armee täna.

title: Läänekaldal tulistati surnuks palestiinlasest ründaja

maintext:
Sõjaväe avalduse kohaselt tõmbas ründaja noa välja Hebroni Tel Rumeida linnajaos ja haavas sellega ühte sõdurit.
«Kohal olnud sõdurid tulistasid ründaja surnuks,» seisis avalduses.
Tegemist on juba neljanda sarnase rünnakuga Palestiina territooriumil viimase 24 tunni jooksul. Eile tapsid Iisraeli sõdurid kolm väidetavat Palestiina noaründajat, kaks Hebroni piirkonnas ning ühe okupeeritud Ida-Jeruusalemmas.
Veel üks mees tapeti neljapäeval Hebronis, kes üritas vältida vahistamist Iisraeli sõjaväe poolt.
Alates eelmise aasta oktoobrist on Palestiina-Iisraeli vägivallas hukkunud 228 palestiinlast, 34 iisraellast, kaks ameeriklast, üks eritrealane ja sudaanlane.
Enne tapmisi polnud rünnakuid olnud kolm nädalat.
«Hoolimata rahvusvahelise üldsuse hoiatustest pole kummagi poole liidrid astunud samme, mida rahuks on tarvis,» sõnas ÜRO peasekretär Ban Ki-moon eile.


description: Ühendriikide politseiamet teatas laupäeval, et korrakaitsja tulistas Tulsa linnas mustanahalist meest, kes ei allunud korduvatele korraldustele käed üles tõsta ja küünitas maasturisse, mis seisis keset tänavat.

title: Ühendriikides lasi politseinik taas maha mustanahalise mehe


description: Türgi president Recep Tayyip Erdoğan kuulutas täna Türgi vägede ja Ankara-meelsete Süüria ülestõusnute pealetungist terrorirühmitise Islamiriik (ISIS) poolt hõivatud Süüria al-Babi linnale.

title: Erdoğan teatas pealetungist ISISe käes olevale linnale

maintext:
Erdoğani sõnul liiguvad Süüria opositsiooniväed Türgi tankide ja sõdurite toetusel edasi al-Babi suunas, et puhastada piirkond terroristidest.
Presidendi sõnul kestab pealetung seni, kuni piirkond ei ole enam Türgi jaoks ohtlik.
Riik alustas 24. augustil koos Ankara-meelsete Süüria ülestõusnutega Süüria põhjaosas sõjalist operatsiooni «Eufrati kilp», mis on suunatud ISISe ja kurdi rahvakaitseüksuste (YPG) vastu.
Ameerika Ühendriigid teatasid reedel, et on saatnud Türgi-Süüria piirialadele operatsiooni toetuseks kümneid eriväelasi.


description: India siseminister kritiseeris täna karmilt oma naaberriiki Pakistani pärast rünnakut India sõjaväebaasile Kashmiris, kus hukkus 17 sõdurit.

title: India minister: Pakistan on terroristlik riik

maintext:
«Pakistan on terroristlik riik ning seda peaks nii ka määratlema ja selle isoleerima,» sõnas Rajnath Singh, kes otsesõnu Pakistani rünnakus ei süüdistanud.
Seni pole rünnaku eest võtnud vastutust keegi.
Ministri sõnul on ta pettunud Pakistani jätkuva ja otsese toetuse pärast terrorismile ja terrorirühmitustele. «Uri lähistel asuvat India sõjabaasi rünnanud isikud olid välja õpetatud, tugevalt relvastatud ja erivarustusega,» lisas Singh.
India süüdistab Pakistani mässuliste relvastamises ja nende saatmises vaidlusaluse Kashmiri India poolele, kus nad ründavad India sõdureid.


description: Norra valitsust süüdistatakse riigi ohustatud hundipopulatsiooni massilise tapmise seadustamises, vahendab The Local.

title: Norra valitsust süüdistatakse huntide massilises tapmises

maintext:
Valitsuse heakskiidu pälvinud palve huntide populatsiooni kontrolli all hoidmiseks esitasid riigi talupidajad, kuid otsus on langenud keskkonnakaitsjate ränga pahameele osaks.
Eelmisel talvel registreeriti Rovdata andmetel Norras ainult 65-68 hunti, kelle arvukus on küll peale poegimist teadmata määral aprillis ja mais suurenenud. Lisaks loeti piirialadel Rootsiga veel 25 isendit.
Valitsuse heakskiidul on jahimehed tapnud aga 47 looma.
«See on ehtne massimõrv,» sõnas looduskaitsja Nina Jensen. «Me ei ole olnud tunnistajaks millelegi sellisele pea sada aastat, kui toonane riigi poliitika nägi ette kõigi suurkiskjate hävitamise.»
Talupidajad on aga avaldanud regulaarselt pahameelt lammaste murdmise üle.
«Me leiame, et tapmine on õigustatud ning arukas otsus, eriti pidades silmas ohtu, mida need karjad kujutavad talupidajatele,» teatas kohaliku talupidajate ühingu ametnik Erling Aas-Eng NRK-le.
Täpsustamata lubatud populatsiooni suurust, lubas Norra valitsus juuni alguses piirata uusi pesakondasid nelja kuni kuueni aastas, millest vähemalt kolm kehtiks riigi sisemaa ning ülejäänud piirialade karjadele.
Norra hundipopulatsiooni moodustab hetkel seitse karja ühe sigimisealise paariga, mis on kõrgem rahvuslikust lubatud näitajast, kuna iga kari toob igal kevadel ilmale uue pesakonna, teatas Norra keskkonnaagentuur.
2015. aasta aruande kohaselt on hundid Norras kantud kriitiliselt ohustatud liikide nimekirja.


description: Venemaa plaanib enne ülejärgmise aasta presidendivalimisi luua föderaalse julgeolekuteenistuse (FSB) põhjal riikliku julgeoleku ministeeriumi, kirjutas täna ajaleht Kommersant.

title: Venemaa tahab luua riikliku julgeoleku ministeeriumi

maintext:
See tähendaks sisuliselt kunagise Nõukogude Liidu Riikliku Julgeolekukomitee (KGB) taastamist FSB baasil, vahendas väljaanne The Moscow Times i artiklit.
Kava järgi allutatakse uuele ministeeriumile ka välisluureteenistus (SVR) ning enamik Vene valitsusametnikke turvava föderaalse turvateenistuse üksusi.
Loodav ministeerium hakkab juhtima juurdluskomitee ja siseministeeriumi alustatud kriminaaluurimisi ning teostama nende kahe asutuse üle ka järelevalvet.
«Kui me piirdusime varem juurdlustele toetuse pakkumisega, siis nüüd saame ülesande juhtida neid kriminaalsüüdistuste esitamise hetkest kaasuste kohtusse saatmiseni,» ütles FSB allikas Kommersandile, rõhutades, et jutt käib kõrgetasemelistest juhtumitest.
Kommersandi teatel on raha leidmine uue ministeeriumi jaoks Kremli suuremaid takistusi. Riikliku julgeolekuministeeriumi loomine on kavandatud 2018. aasta presidendivalimiste eelsesse aega, ent eelarvepiirangud muudavad selle keeruliseks.


authors:
Erik Eenlo
Bns-I Välisuudiste Toimetaja

description: Brasiilia kohtunik otsustas Lula korruptsiooni eest kohtu alla anda

maintext:
Brasiilia kohtunik nõustus teisipäeval prokuröride korruptsioonisüüdistusega endise presidendi Luiz Inácio Lula da Silva vastu.
"Arvestades piisavate tõendite olemasolu Lula vastutuse koha...nõustun süüdistustega," ütles riikliku naftafirmaga Petrobras seotud korruptsioonijuurdlust juhtiv kohtunik Sérgio Moro.
Lisaks Lulale alustatakse kohtuasja ka tema abikaasa ja veel kuue inimese suhtes.
Prokuratuur esitas eelmisel kolmapäeval Lulale ja tema naisele süüdistuse Lula ametiajal aastatel 2003-2011 põhjendamatute eeliste saamises muu hulgas nende rannaäärse korteri ehitanud ehitusettevõttelt OAS, mis on ühtlasi segatud ka Petrobrasi ümber lahvatanud korruptsiooniskandaali.
Moro sõnul usuvad prokurörid, et endine president sai OAS-ilt naftatöötlustehastega seotud lepingute vahendamise eest altkäemaksuna 1,15 miljonit dollarit.
Prokurör Deltan Dallagnol ütles eelmisel nädalal, et Lula, kes oli president ajal, mil korruptiivsed ärimehed ja poliitikud Petrobrasi süstemaatiliselt pügasid, oli skeemi "ülemjuhataja".
Lula sõnul on süüdistused tema vastu ning augusti lõpus tagandatud presidendile Dilma Rousseffile esitatud Petrobrasi skeemiga mitteseotud süüdistused osa eliidi vandenõust mõjuvõimsa vasakpoolse Töölispartei vastu.
Töölisklassi päritolu Lula oli Brasiilia president ajal, mil riik tegi läbi majandusbuumi ning tõusis maailma kiirema majanduskasvuga riikide sekka. 2011. aastal andis ta võimu üle lähedasele liitlasele Rousseffile.
Arvamusküsitluste kohaselt oleks Lula 2018. aasta presidendivalimistel favoriit, ent tema poliitiline tulevik on Rousseffi tagandamise ja teda puudutavate kohtuasjade tõttu kahtluse all. Süüdimõistmisel ei saaks Lula kolmandaks ametiajaks presidendiks pürgida.
Petrobrasi-juurdluse raames on süüdistuse saanud või vangi mõistetud kümneid poliitikuid ja ärimehi.


description: Läti peaminister Māris Kučinskis rõhutas reedel Bratislavas Euroopa Liidu mitteametlikul tippkohtumisel elatustaseme ühtlustamist üle kogu ELi

title: Läti peaminister rõhutas Bratislavas ELi elatustaseme ühtlustamist

maintext:
Brexiti-jahmatus pole veel lahtunud
«No prechod!» hõikas karmi ilmega sõdur mulle neljapäeva õhtul Bratislava kindluse Sigismundi värava juures ja tegi oma päevinäinud Kalašnikovi toruga kerge liigutuse. Tema politseinikust kaaslane näppis samal ajal midagi oma telefonis. Ka slovaki keelt oskamata oli selge, et peatuspaika viivat lühemat teed minna ei õnnestu ning teha tuleb aeganõudev ring.


description: ÜRO humanitaarabiamet (OCHA) peatas öise õhurünnaku järel abikonvoile ajutiselt kõik humanitaarabisaadetised Süürias, teatas täna kõneisik Jens Laerke.

title: ÜRO peatas õhulöögi tõttu kõik abisaadetised Süüriasse

maintext:
ÜRO: õhulöögi saanud abikonvoi oli märgistatud ja selle asukoht avalik
ÜRO sõnul oli eile Süürias õhurünnaku ohvriks langenud abikonvoi selgelt märgistatud ning selle koordinaadid avalikud; juhul, kui rünnak oli sihilik, võib ÜRO sõnul tegu olla sõjakurjateoga.


description: Kaheksa inimest sai viga Ameerika Ühendriikide Minnestota osariigi kaubamajas toimunud pussitamises eile õhtul. Politsei sõnul lasi teenistuskohustusest vaba korrakaitsja pussitaja sündmuskohal maha.

title: Minnesota kaubamaja pussitamises on kaheksa vigastatut

maintext:
St. Cloudi linna politseiülem Blair Anderson ütles ajakirjanikele, et ründaja tegi mõningaid vihjeid Allahile. «Meil on andmeid, et ründaja küsis vähemalt ühelt inimeselt enne ründamist, kas too on moslem.»
Siiski rõhutas politseiülem, et juurdlus on lõpetamata ning ta ei ole valmis kindlalt ütlema, kas tegu oli terrorirünnakuga või mitte.


description: Eesti ei saa Venemaa agressiivsete sammude tõttu vastu võtta Venemaa kutset Moskvasse kahepoolsetele sõjalis-poliitilistele konsultatsioonidele, kinnitas täna Eesti kaitseministeerium Postimehele.

title: Eesti ei võta vastu Venemaa kutset sõita Moskvasse

maintext:
«Venemaaga kahepoolse sõjalise koostöö tihendamine ei ole võimalik, kuna kehtib NATO 2014. aasta otsus peatada praktiline tsiviil- ja sõjaline koostöö Vene Föderatsiooniga vastusena Krimmi annekteerimisele,» selgitas kaitseministeeriumi pressiesindaja Andres Sang Postimehele.
«Selle otsuse tegemise põhjused ei ole ära langenud, vaid vastupidi, Venemaa osaleb jätkuvalt sõjategevuses Ida-Ukrainas ning seetõttu ei ole võimalik Eesti kaitseministeeriumil võtta vastu kutset sõita Moskvasse kahepoolsetele sõjalis-poliitilistele konsultatsioonidele,» lisas Sang, kelle sõnul andis kaitseministeerium täna Venemaa kaitseatašeele üle oma vastuse.
Tema sõnul on Eesti kaitseministeerium huvitatud julgeoleku ja vastastikkuse usalduse suurendamise alasest dialoogist Venemaaga olemasolevates rahvusvahelistes formaatides, eelkõige NATO-Vene Nõukogu ja Euroopa Julgeoleku- ja Koostööorganisatsiooni (OSCE) raames.
«Eesti Kaitseministeerium peab vajalikuks pidada dialoogi Venemaaga, koordineerides seda teiste NATO ja EL riikidega. NATO ja EL tugevus on omavaheline tihe koostöö ja Eesti kaitseministeeriumi eesmärk on seda tugevust kasvatada,» lisas Sang.
«Vene kaitseministeeriumi kahepoolsed konsultatsioonid ei aita Eesti kaitseministeeriumi hinnangul NATO ja ELi ühtsust tugevdada, vaid loovad Putini režiimile võimaluse mängida liikmesriike üksteise vastu välja. Lisaks on ettepanek suunatud rahvusvahelisse raamistikku kuuluvate küsimuste bilateraliseerimisele, mis ei ole Eestile kasulik,» põhjendas Sang otsust Moskvasse mitte minna.
Venemaa tegi juulis Eestile ettepaneku vahetada tänavu septembris Moskvas arvamusi sõjalis-poliitilise olukorra kohta Euroopas ning võimalusel leida teid ministeeriumide vahelise koostöö parandamiseks. Arutada sooviti ka Euroopa ja Läänemere julgeolekuolukorraga, sõjaliste õppuste ja militaarlendudega, ohtlike sõjaliste tegevuste ärahoidmisega ning transponderite kasutamisega seonduvat.
Venemaa kaitseatašeele üle antud kirjas kinnitas Eesti kaitseministeerium valmidust konstruktiivseks poliitiliseks dialoogiks. «Meie jaoks on olulisim teema dialoogis Venemaaga viimase tegevusest halvenenud julgeolekuolukord Euroopas,» märkis Sang, tuues näiteks Venemaa sõjategevuse Ukrainas, Krimmi annekteerimise, Venemaa sõjalise kohaloleku kasvu ning provokatiivse sõjalise käitumise NATO piiridele lähistel.


description: Islamiriigi järgijast briti moslem mõisteti eile süüdi austatud kohaliku imaami tapmises, kuna uskus, et usujuht tegeleb musta maagiaga, vahendab Reuters.

title: Islamiriigi toetajast britt tappis imaami "musta maagia" tõttu

maintext:
21-aastane Mohammed Syeedy ja tema kaasosaline Mohammed Abdul Kadir jälitasid oma ohvrit imaam Jalal Uddini, kui too kõndis veebruarikuus õhtuselt palvuselt Rochdale`i mošeest koju ning peksid mehe surnuks.
Politsei sõnul oli Syeedy täitnud sohvrirolli ning Kadir, kes arvatakse praegu viibivat Süürias, ründas imaami haamriga.
Süüdistajate teatel olid mehed planeerinud rünnakuid kuude kaupa ning jälitasid oma ohvrit, kuna 72-aastane Uddin praktiseeris ruqya`t – amulettidega ravimist.
Ründajad, kes mõlemad järgivad Islamiriigi poolt propageeritud salafistlikku islami haru, uskusid, et selline tegevus on surmanuhtlusega karistatav.
«Juurdlus tõestas Syeedy usku, et Jalal Uddin praktiseeris musta maagiat ning inspireerituna Daeshi õpetusest, arvas, et ohver peab selle tõttu surema,» sõnas kuningliku prokuratuuri terrorismivastase haru prokurör Sue Hemming.


description: Türgi politsei vahistas üle 20 isiku, keda kahtlustatakse kuulumises äärmusrühmitusse Islamiriik (IS), teatas Türgi ajaleht täna.

title: Türgi politsei vahistas üle 20 arvatava IS-i liikme


description: Endise Iisraeli presidendi Shimon Perese tervislik seisund pärast tõsist insulti püsis täna stabiilsena, ütlesid tema arstid.

title: Shimon Perese seisund on stabiilne

maintext:
Ekspresident on rahustite mõju all ning kasutab hingamisaparaati pärast insulti ning sisemist verejooksu, sõnas Peresi ihuarst. Tema seisund on tõsine, kuid stabiilne, lisas ta.
Nobeli rahupreemia laureaat Peres oli Iisraeli president aastatel 2007-2014. Seitse aastakümmet kestnud poliitikukarjääri jooksul oli ta ka välisminister, rahandusminister ning kolmel korral peaminister.


description: Hiina loodeosas hukkus söekaevanduses gaasiplahvatuses 18 kaevurit, kaks on endiselt kadunud, teatas riigimeedia teisipäeval.

title: Põhja-Hiinas sai söekaevanduses plahvatuses surma 18 kaevurit

maintext:
Hiina riigitelevisiooni järgi leidis plahvatus aset teisipäeva hommikul Shizuishani linnas Ningxia Hui autonoomses regioonis.
Üks kaevur suri pärast päästmist ning hiljem leiti kaevandusšahtist veel 17 kaevuri surnukehad.
Operatsioon lõksujäänud kaevurite päästmiseks jätkub.
Shizuishani linnavõimud kinnitasid gaasiplahvatuse toimumist, kuid üksikasju ei täpsustanud.
Hiina on maailma suurim söetootja ning riigi kaevandustes on õnnetused sagedased.


description: USA Föderaalne Juurdlusbüroo (FBI) on juba paar kuud uurinud elektroonilisele hääletussüsteemile ja demokraatidest poliitikute e-kirjadele tehtud küberrünnakuid, kuid nüüd uurib ka seda, kas Demokraatliku partei liikmete telefone on pealt kuulatud ja saadud informatsiooni lekitatud.

title: FBI uurib demokraatide telefonide võimalikku pealtkuulamist

maintext:
CNNi teatel soovitas FBI demokraatidel uurida, kas nende telefonides on mingit pahavara, mis võimaldab juurdepääsu.
Uurijate arvates võivad nii eelmiste kui nüüdse probleemi taga olla Venemaa häkkerid või siis on täiesti uued üritajad.
«Alates juunist uurime, kas Venemaa valitsuse häkkerid on pääsenud meie partei ja liikmete informatsioonile ligi ning kas siseringile mõeldud informatsioon on sattunud valedesse kätesse,» lausus USA demokraatide rahvusliku komitee juht Donna Brazile.
Demokraatidest kongressisaadikute arvates on rünnakute taga Venemaa julgeolekujõud, kes soovivad USA presidendikampaanial niiöelda silma peal hoida.
California senaatorid Dianne Feinstein ja Adam Schiff tegid avalduse, milles otseselt süüdistavad küberrünnakutes ja häkkimises Venemaa presidenti Vladmir Putinit ja Venemaa valitsust.
«Saadud informatsioon lubab oletada, et nende rünnakute taga on Venemaa juhtkond ja luureagentuurid, mis üritavad mõjutada USA presidendivalimisi,» seisis kirjas.
Esmaspäeval toimunud presidendikandidaatide, vabariiklase Donald Trumpi ja demokraat Hillary Clintoni, debatil tõstatati ka küberrünnakute teema.
Clintoni arvates on nende taga kindlasti Venemaa, Trumpi arvates võib olla nii Venemaa kui Hiina, mõni teine riik, kuritegelik rühmitus või üksik kurjategija.
USA demokraatide arvates sellised rünnakud jätkuvad, kuna presidendikampaania jätkub ning jõutud on debattideni.
Schiffi arvates teeb selles küsimuses murelikuks Trumpi suhtumine, sest see jätab mulje nagu oleks Trump Kremli «käepikendus» ja teeks Venemaaga koostööd.
USA luurejuhtide arvates on Venemaa USA suhtes paranoiline ja tahab kontrollida ning selle tõttu kasutab ebaseaduslikku tegevust.
Venemaa juhid, kaasa arvatud president Vladimir Putin, on seni eitanud, et nende käsul oleks häkkerid rünnanud demokraatide arvutivõrku.


description: Pariisi lähistel avas täna ostukeskuses tule 60. aastates mees, kes haavas kahte inimest ning on nüüd oma kodus politsei piiramisrõngas, teatasid allikad politseist.

title: Prantsusmaal sai ostukeskuses tulistamises haavata kaks inimest


description: Lõuna-Korea sõjavägi teatas täna Põhja-Korea sõduri ülejooksmisest.

title: Põhja-Korea sõdur jooksis Lõuna-Korea poolele üle

maintext:
Lõuna-Korea staabiülemate ühendkomitee teatas avalduses, et sõjaväeametnikud kuulavad üle täna kaht riiki lahutavas nelja kilomeetri laiuses demilitariseeritud tsoonis demarkatsioonijoone ületanud Põhja-Korea sõdurit.
Ühendkomitee teatel ületas sõdur kontaktjoone Eesti aja järgi kella 3 paiku ööl vastu tänast ning piiriületuse ajal tuld ei avatud. «Ta on võetud küsitlemiseks vahi alla,» lisati teates.
Nimele vaatamata on demilitariseeritud tsoon üks maailma militariseeritumaid piirialasid, mis on täis pikitud vaatetorne ja maamiine.
Tegemist on puhvertsooniga, mis ulatub nii Põhja- kui ka Lõuna-Korea piirist kahe kilomeetri kaugusele.
Põhja-Korea sõdurid ületavad harva mineeritud piiritsooni, mida valvavad mõlemal pool kümned tuhanded sõdurid. Viimati juhtus see eelmise aasta juunis, kui teismeline Põhja-Korea sõdur andis end Soulist kirdes Hwacheonis Lõuna-Korea piirivalvurite kätte.
Kuna aastatel 1950-1953 kestnud Korea sõda lõppes relvarahuga, on kaks riiki tehniliselt endiselt sõjas.
Põhja-Koread on viimasel ajal raputanud terve rida ülejooksmisi. Viimati jooksis Lõuna-Koreasse üle stalinistliku riigi suursaadiku asetäitja Suurbritannias.
Sajad põhjakorealased põgenevad igal aastal vaesunud diktatuuririigist, enamik neist ületab esmalt poorse piiriala Hiinaga ja suunduvad sealt Lõuna-Koreasse.


description: USA valitsus tutvustas vaid paar päeva pärast Uberi esimeste juhita taksode esitlust plaane seadustada isesõitvad autod.

title: USA asub isesõitvaid autosid seadustama

maintext:
USA transpordiminister Anthony Foxx ütles, et valitsus kavatseb paika seada turvastandardid tuleviku autode jaoks, mida ei juhi ükski inimene – seda isegi juhul, kui osariikide kohalikud seadused käsitlevad vaid juhiga autosid.
Osa reegleid käsitleb ka juhi abisüsteeme, mille sarnaseid kasutavad näiteks Tesla autod. Säärased süsteemid suudavad sõita ise suure osa ajast, ehkki juht peab siiski rooli juures istuma ja olema valmis sõitu üle võtma.
Foxx ütles 15 punktist koosnevat isesõitvate autosüsteemide turvareeglistiku tutvustades, et valitsus tahab töötada koos tehnoloogia arendajatega, sealhulgas tehnoloogiafirmadega nagu Uber ja Google.
Transpordiminister rääkis, et juhte ja autosid on pikka aega reguleerinud seadused üksikutes osariikides. "Autonoomse auto dünaamika on, et nüüd juhib sõidukit tarkvara. Ja kui tarkvara juhib autot, on see valdkond, mida kavatseme reguleerida," ütles ta.
Hinnatava 15 punkti sekka kuuluvad sõiduki suutlikkus olukordi ära tunda ja neile reageerida, toimetulek tehniliste probleemide korral, andmete kogumise ja jagamise võimalused ja kasutajate privaatsus. Samuti on oluline faktor häkkimiskindlus.
Samuti on üks hinnatavatest kriteeriumitest eetilisus – see, kuidas isesõitvad autod on programmeeritud lahendama teel tekkida võivaid dilemmasid. Nii peavad programmeerijad kaaluma muuhulgas seda, mida peaks sõiduk tegema siis, kui valida on kokkupõrke vahel näiteks bussi või jalgratturiga.


description: Tšiili lõunaosas hukkus kaks mägironijat, püüdes tõusta Puntiagudo vulkaani tippu, teatasid täna ametivõimud.

title: Tšiili vulkaanil hukkus kaks mägironijat


description: Ukraina radikaalid tulistasid politsei teatel täna varahommikul Kiievi Vene suursaatkonda ilutulestikurakettidega protestina Vene riigiduuma valimiste valimisjaoskonna avamise vastu saatkonna ruumides.

title: Aktivistid ründasid Kiievi Vene saatkonda ilutulestikuga

maintext:
Ukraina meedias eetrisse lastud video näitas ligi 20 noort meest plakatitega «Täna ilutulestik, homme Grad raketid».
Homme on Vene kodakondseltel võimalik anda Kiievi Vene suursaatkonnas ja teistes riigi diplomaatilistes esindustes hääl Venemaa riigiduuma valimistel. Eile väljendas Kreml arvamust, et valimiste turvalisuse kindlustamine on Kiievi ülesanne.
«Ukraina on selleks kohustatud Viini konventsioonist lähtuvalt,» sõnas president Vladimir Putini kõneisik Dmitri Peskov.
Ukraina peaminister Volodõmõr Groisman on aga öelnud, et ei kavatse Vene Föderatsiooni valimisi valvata ning riigi seadusandlus täidab oma funktsioone tavapäraselt.
Kommenteerides hommikust intsidenti Jalta Euroopa Strateegia konverentsil Kiievis, kirjeldas ta proteste kui väikest huligaansust, mis ei vääri kommentaare.
Ukraina on korduvalt väljendanud arvamust, et ei tunnista Vene riigiduuma valimisi 2014. aastal annekteeritud Krimmi poolsaarel.


description: Türgi on seoses juulis toimunud riigipöördekatsega ametist vabastanud pea 28 000 õpetajat, veel 9000 on uurimise all ning nende volitused on ajutiselt peatatud.

title: Türgi riigipöördekatse tõttu on töö kaotanud pea 28 000 õpetajat

maintext:
Mõni tund pärast seda, kui 18 miljonil lapsel lõppes esimene koolipäev pärast 15. juulil toimunud putšikatset, ütles asepeaminister Nurettin Canikli, et ametist on vabastatud kokku 27 715 õpetajat.
Lisaks on 9465 õpetajat uurimise all ning seetõttu on nad ajutiselt ametist kõrvaldatud, ütles asepeaminister esmaspäeval Ankaras pärast valitsuse istungit ajakirjanikele.
Canikli rääkis, et seni on 455 õpetajal lubatud tööle naasta, kuna uurimine tuvastas, et nad ei ole seotud ei kurdi mässuliste ega islamivaimuliku Fethullah Güleni liikumisega.
Asepeaministri sõnul kavatseb riik aga töö kaotanud õpetajad järgmisel kuul asendada. «Käib protsess 20 000 õpetaja valimiseks. Toimuvad vestlusvoorud,» rääkis ta ja ütles, et 10. oktoobril saavad tööd alustada 20 000 õpetajat. «See arv vastab meie vajadustele,» kinnitas Canikli.


description: 1979. aasta 17. augustil kuulutas ajatolla Rūḩollāh Mūsavī Komeinī välja džihaadi Iraani kurdide vastu. Kurdi liidrid nimetati riigivaenlasteks ja valitsus alustas kampaaniat mässuliste kantside puhastamiseks.

title: Kurdid pettusid islamirevolutsioonis kiiresti -


description: Euroopa Liit otsustas võtta ajutiselt Colombia Revolutsioonilised Relvajõud (FARC) terrorirühmituste nimekirjast maha, sõnas EL-i välispoliitika juht Federica Mogherini esmaspäeval.

title: EL võtab Colombia FARC-i terrorirühmituste nimekirjast maha


description: Venemaal jätkub üldvalimiste häältelugemine, võimuerakonna Ühtne Venemaa edumaa teiste parteide ees on lävepakuküsitlustega võrreldes kasvanud.

title: Venemaal jätkub häältelugemine, Ühtse Venemaa edumaa kasvab

maintext:
Artemi Troitski: ees ootavad hübriidvalimised
Vene internetiavarustes liigub selline nali: «Järjekordne tõend, kui lootusetult rumalad on ameeriklased: nad ei tea seniajani isegi seda, kes saab nende presidendiks!» Taibukad venelased teavad seevastu äärmise täpsusega: hääleta või ära hääleta, tulemus on juba ette teada ja alati kasulik kõrgemale juhtkonnale. Tõsi, selle juures on mõningaid nüansse, kirjutab kolumnist Artemi Troitski.


description: Türgi võimud andsid juulikuise riigipöördekatse juurdlusega seoses välja 121 inimese vahistamiskäsu, teatas täna riiklik uudisteagentuur Anadolu.

title: Türgi andis käsu 121 Güleniga seotud isiku vahistamiseks


description: Buk- tüüpi rakett, mis lennukit tabas toimetati Ukraina separatistide kontrollitud alale Venemaalt.

title: Malaisia reisilennuki alla tulistanud rakett pärines Venemaalt

maintext:
Raketi lasid käiku Ida-Ukraina venemeelsed separatistid.
Hollandi juhitud rahvusvaheline kriminaaljuurdluse uurimisrühm avalikustas, et rakett, mis tulistas Ida-Ukraina kohal alla Malaisia reisilennuki MH17, pärines Venemaalt.
Boeing 777 lennuk, mis 2014. aasta 17. juulil oli teel Amsterdamist Kuala Lumpuri, tulistati alla Ida-Ukraina kohal. Kõik 298 pardal olnut hukkusid. Saadud andmete põhjal uurimise alla võetud umbes 100 inimest.


description: Ameerika Ühendriikides Põhja-Carolina osariigis Charlotte`i linnas kuulutas kuberner välja eriolukorra ning saatis väidetavalt järjekordsest politsei jõhkrutsemisest tekkinud meeleavalduste peale linna rahvuskaardi.

title: Galerii: Ameerikas puhkesid rassirahutused

maintext:
Vägivald lokkas juba teist ööd järjest. Üks meeleavaldaja sai rahutustes viga ning viivib võimude andmeil kriitilises seisus haiglas – ta ei olevat tekkinud konflikt küll politsei, vaid teiste protestijatega. Märulipolitsei kasutas pisargaasi.
Meelavaldus kasvas välja sellest, kui politsei tappis üleeile 43-aastase Keith Lamont Scotti. Võimude sõnul kästi mehel korduvalt oma relv maha panna, tema pere sõnul luges ta aga tulistamise ajal hoopis raamatut.
Terve öö väldanud rahutustes sai viga 16 politseinikku.


description: Prantsusmaa lääneosas Couëronis pääses pool lehmakarjast talveks ettenähtud söödakoguse juurde ja sõi selle ära ühe päevaga, mille tagajärjeks oli, et osa lehmi kaotas elu.

title: Prantsusmaal sõi 22 lehma end talvesöödast surnuks

maintext:
Farmer Antoine Vaillant ei sulgenud lehmaaedikuid ega ka söödahoidlat korralikult ja selle tõttu pääses 46 lehma lisatoidu juurde, edastab The Independent.
Lehmadele talveks ettenähtud lisasööt sisaldas erinevaid toitaineid ja andis palju energiat, mille tõttu selle suures koguses tarbimine on loomadele kahjulik.
Farmeri teatel maitses lehmadele hea maitsega lisasööt ja nad sõna otseses mõttes sõid end sellest surnuks.
«Nad said üledoosi. Kui seda sööta süüa liiga palju, lakkab magu seda seedimast. Seedimise lakkamisel tekib lehmade organismis mürgistus,» selgitas Vaillant.
Farmeri sõnul ei saanud ta midagi teha, kui märkas, et lehmad on maiustamas käinud ja hakkasid ükshaaval surema. Kohale kutsutud lehmaarst kinnitas, et ülesöönud loomi ei olnud võimalik päästa.
Lisasööta söönud 46 lehmast 22 suri ning 24 lehma ei ole enam võimelised piima andma, kuid Vaillant loodab, et saab naabrite abiga oma lehmakarja arvukuse ja piimatootmise taastada.


description: Saksamaa liidukantsleri Angela Merkeli partei Kristlik-Demokraatlik Liit (CDU) sai pealinna Berliini kohalikel valimistel suure kaotuse osaliseks.

title: Merkeli erakond põrus Berliini valimistel

maintext:
Koos sotsiaaldemokraatidega koalitsiooni moodustanud CDU tõrjuti võimult. Selle asemel noppis hääli parempopulistlik Alternatiiv Saksamaale (AfD), mis pääses esimest korda liidumaa rahvaesindusse.
CDU võitis 17,6 protsenti häältest – tegu on erakonna läbi aegade halvima tulemusega. Võitjateks osutusid 22 protsendiga sotsiaaldemokraadid, kuigi ka nemad kaotasid toetust seitsme protsendi võrra.
Merkeli populaarsus on alates tema otsusest lubada riiki rohkem kui miljon põgenikku olnud languses. AdD aseesimees Joerg Meuthen ütles, et tema erakonnal on tulevase aasta üldvalimisteks tugev stardipunkt. «Oleme kindlad, et lõpetame järgmise aasta kahekohalise tulemusega,» lausus ta.


description: May ÜRO-s: Suurbritannia jääb avatud ja aktiivseks riigiks

maintext:
Briti peaminister Theresa May ütles teisipäeval ÜRO Peaassambleel, et Suurbritannia jääb otsuse järel Euroopa Liidust lahkuda rahvusvahelisel areenil aktiivseks ja avatud riigiks.
May, kes sai 13. juulil peaministriks pärast senise valitsusjuhi David Cameroni otsust EL-ist lahkuda soovijate võiduga lõppenud referendumi järel ametist lahkuda, ütles ÜRO peakorteris peetud kõnes, et Suurbritannia on alati olnud "väljapoole vaatav ning globaalne partner" rahvusvahelistes suhetes.
"Selliseks me ka jääme. Kui briti rahvas hääletas EL-ist lahkumise poolt, ei hääletanud nad sissepoole pöördumise või meie partnerite juurest minema kõndimise poolt," lausus peaminister.
Ta lubas, et Suurbritannia jääb enesekindlaks, tugevaks ja usaldusväärseks partneriks rahvusvahelisel areenil - "ustavaks universaalsetele väärtustele, mida me üheskoos jagame".
May sõnul jääb Suurbritannia - üks viiest ÜRO Julgeolekunõukogu vetoõigusega liikmest - tähtsates küsimustes, nagu vaesuse, terrorismi ja kliimamuutuse vastane võitlus, tähtsaks toimijaks.
Peaminister kinnitas, et Suurbritannia jääb "kindlameelseks, alaliseks ÜRO Julgeolekunõukogu liikmeks", täidab ka edaspidi oma kohustusi NATO-s, saadab rohkem rahuvalvajaid Somaaliasse ja Lõuna-Sudaani ning püüab lahendada konflikte üle maailma.
Ta lubas pöörata erilist tähelepanu inimkaubanduse vastasele võitlusele, öeldes, et kurjategijad on loonud orjuse kaasaegse vormi.
"Me peame olema oma jõupingutustes kuritegelikest jõukudest nutikamad ja veelgi koordineeritumad, et neid peatada," lausus valitsusjuht.
May sõnul eraldab Suurbritannia Nigeeriale esimesed 6,5 miljonit dollarit uuest fondist, mille eesmärk on aidata peatada inimsmugeldamist teatud riikidest Suurbritanniasse.
ÜRO hinnangul on maailmas umbes 21 miljonit sunnitöö ohvrit.
Briti peaminister kutsus paremini eristama tagakiusamise eest põgenevaid pagulasi majandusmigrantidest. Asüülitaotlejad peaksid tema sõnul alati taotlema varjupaika esimeses riigis, kuhu nad jõuavad, mis tähendaks Süüria põgenike puhul Türgit, Libianoni ja Jordaaniat.
"Riikidel peab olema võimalik oma piire kontrollida," rõhutas May.
Briti valitsusjuhi sõnul ei ole "ülemaailmne terrorioht" jätnud puutumata ühtegi riiki ning äärmuslastel on võime "edastada oma mürgiseid ideoloogiaid otse radikaliseerumise suhtes haavatavate inimeste magamistuppa".
Ta kutsus valitsusjuhte juurima välja "kogu äärmusluse spektrit - vägivaldsest äärmuslusest mittevägivaldse ning islamistliku ja neonatsistliku äärmusluseni - vihkamist ja hirmu kõigis selle vormides".
May kritiseeris ka "kohutavaid tapatalguid" Süürias, kutsudes maailma liidreid hoogustama jõupingutusi rahu jaluleseadmiseks riigis ja formuleerima "julget uut unilateraalsust".


description: Pariisi politseinikud peaksid maksma ise enda kiiruseületamise eest saadud trahve, sõnas kohalik politseiülem.

title: Pariisi politseinikel kästi ise liiklustrahve maksta

maintext:
2016. aasta esimese poole jooksul on Pariisi politseinike seas registreeritud 49 protsenti enam liiklusrikkumisi kui möödunud aastal. Le Perisieni teatel sõnas politseiülem Michel Cadot, et rikkumised on juba liiga arvukad.
«Kõige raskemate rikkumiste eest peaks teenistuses olevad autojuhid hakkama ise enda trahve maksma,» kirjutas Cadot.
Olukorra muudab problemaatiliseks see, et korrakaitsjate väitel rikuvad nad seadust ainult siis, kui tegelevad kurikaelte tagaajamisega. Kõige tavalisemad rikkumised on punase tule alt läbi sõitmine, kiiruseületamine ja ebaseaduslik parkimine.
Prantsusmaa pealinna kordnikud ei ole olnud enda pahameele näitamise suhtes tagasihoidlikud, andes välja seeria iroonilise sisuga hüüdlauseid.
«Relvastatud röövlid, vargad ja narkodiilerid – palun peatuge punase tule all, et me saaksime teid jälgida,» kirjutas ametiühing.
«Terroristid – palun ületage teed ainult siis, kui mehike fooril on roheline,» seisis teisel plakatil.
Unsa poliseijaoskonna esindaja esitas retoorilise küsimuse, kas ehk peaksid korrakaitsjad kurikaelu hakkama taga ajama metrood või jalgrattalaenutust kasutades.
Politsei sõnul on liikluseesikirjade rikkumiste kasvu mõjutanud väljakutsete sagenemine möödunud aasta novembrist alates. Kordnike liidu liikme väitel on pidevad väljakutsed kahtlaste pakkie või isikute osas tavalised, ning neile ei jää muud võimalust, kui reageerida nii kiiresti, kui võimalik.
«Jääb mulje, et ülemustel puudub igasugune austus meie töö vastu,» sõnas üks uurijatest Le Parisienile, lisades, et trahvide kasv on otseselt seotud väljakutsete kasvuga novembri terrorirünnakute järel.
Prefektuuri esindaja sõnul oli palju vastukaja tekitanud märkuse näol tegu vaid meeldetuletusega liikluseeskirjade osas.


description: Prantsuse presidendiks pürgiv Nicolas Sarkozy ütles eile, et kui immigrandid on saanud Prantsuse kodakondsuse, peaksid nad elama nagu prantslased.

title: saage prantslasteks -

maintext:
Pariisi eeslinnas Franconville´is avalikul koosolekul esinenud ekspresident taunis kõnes ka poliitilist äärmusislamit, mille eesmärk on vabariiki provotseerida.
«Minust saab tegude president, ma ei lepi 238 terroriohvriga Prantsusmaal alates 2015. aasta jaanuarist,» ütles Sarkozy, lubades halastamatut sõda islamiterrorismi vastu.
«Ma ei lepi keskaegse käitumisega, mis nõuab naistelt burkinide kandmist,» lisas Sarkozy.
Ekspresident taunis vähemuste türanniat ja ütles, et kui ta võidab 2017. aasta presidendivalimised, saab temast rahvusliku kogukonna president, sest Prantsusmaal loeb vaid Prantsuse kogukond.
«Kui tahate saada prantslasteks, siis räägite prantsuse keelt ja elate nagu prantslased. Me ei lepi enam lõimumisega, mis ei toimi, me nõuame assimileerumist. Kui saate prantslasteks, siis on teie esivanemad gallid. Te peate ütlema: ma armastan Prantsusmaad, ma õppisin tundma Prantsusmaa ajalugu, ma pean ennast prantslaseks,» lisas Sarkozy.


description: Arstide sõnul Iisraeli endise presidendi ja Nobeli rahupreemia laureaadi Shimon Peresi seisund on tõsiselt halvenenud ning ta võitleb oma elu eest.

title: Endine Iisraeli president võitleb haiglas elu eest

maintext:
«Tema seisukord on äärmiselt kriitiline,» seisis Peresi väimehe ja arsti Rafi Waldeni avalduses meediale
93-aastane Peres on viibinud Tel Avivi lähedal asuvas haiglas alates 13. septembrist, mil ta sai insuldi. Endise presidendi olukord näis paranevat ja 18. septembril plaanisid arstid hakata teda tasapisi kuntslikust koomast välja tooma. Täna aga halvenesid järsult Peresi neerutalitlus ja hingamine.
Oma rohkem kui 55 aasta pikkuse poliitikukarjääri jooksul jõudis Peres olla Iisraeli president aastatel 2007-2014, samuti välisminister, rahandusminister ning kolmel korral ka peaminister.


description: Saksa kantsler Angela Merkeli juhitud kristlikud demokraadid võivad saada teise tagasilöögi kahe nädala jooksul kohalikel valimistel, kui Saksamaa pealinna elanikud väljendavad tõenäoliselt pahameelt partei põgenikesõbraliku poliitika osas, vahendab Reuters.

title: Merkeli erakonda ootab Berliini valimistel tagasilöök


description: Sloveenia asüülikeskuses avaldasid mitukümmend sisserännanut täna meelt, kurtes, et Ljubljana vaatab nende asüülitaotlusi väga aeglaselt läbi.

title: Migrandid avaldasid Sloveenias meelt

maintext:
Migrandid kogunesid pealinnas Ljubljanas asuva asüülikeskuse ette, kandes loosungit «Meie oleme inimesed». Nad nõudsid kohtumist Sloveenia siseministriga.
Nad kurtsid ka halbade elamistingimuste üle keskuses, mis ei olevat nende sõnul normaalsed.
Eelmisel aastal liikus läbi Sloveenia mitusada tuhat põgenikku ja migranti. Sloveenia ja teised põgenikevoolu teel olnud riigid sulgesid oma piirid migrantidele tänavu märtsis.
Sloveenia politsei andmetel jäi riiki 321 põgenikku ja migranti.


description: Ühendriikides sai laupäeval bussiõnnetuses surma neli inimest ja veel umbes 40 vigastada, teatas politsei.

title: Ühendriikides sai bussiõnnetuses surma neli inimest


description: Itaalia ei ole valmis teesklema, et kõik on korras, kui Euroopa Liit ei toimi korralikult, ütles Itaalia peaminister Matteo Renzi laupäeval, kommenteerides ühenduse reedest tippkohtumist Bratislavas.

title: Renzi: Itaalia ei ole valmis teesklema EL-i osas

maintext:
«Ma ei arva, et Itaalia jaoks oleks õige teeselda mittemärkamist, kui asjad ei lähe paremuse poole,» ütles Renzi Firenzes, väljendades rahulolematust selle üle, et Slovakkia pealinnas sel nädalal nii vähe saavutati.
EL-i liidrid arutasid reedel Bratislavas ühenduse tulevikku seoses Suurbritannia otsusega liidust lahkuda. Nad lõpetasid kohtumise, avaldades teekaardi tegelemiseks selliste küsimustega nagu migratsioon, julgeolek ja vähene majandusareng.
Renzi hinnangul aga saavutati vähe,
«Me ütlesime enam-vähem samu asju nagu eelmistel tippkohtumistel,» kurtis Itaalia valitsusjuht, kes oli lootnud konkreetset tegutsemist nii migratsiooni kui majanduskasvu küsimustes.
Protesti märgiks keeldus ta pärast tippkohtumist osalema ühisel pressikonverentsil Prantsuse presidendi ja Saksa kantsleriga, öeldes, et ta ei jaga nende seisukohti sellistes võtmeküsimustes nagu migratsioon ja majandus.
Laupäeval märkis Renzi, et Itaalia ei kavatse «olla viigileht teiste jaoks», viidates ilmselt nii Pariisile kui Berliinile.
Renzi märkis, et kuigi Itaalia austab EL-i eelarvedistsipliini reegleid, on ta jätnud endale õiguse välja öelda, et need reeglid ei toimi.
Samuti ei olnud ta rahul, et Bratislavas ei käsitletud migratsioonikriisi arutamisel seda, kuidas peatada migrantide voolu Aafrikast. Itaalia on olnud Aafrika põhjarannikult üle Vahemere saabuvate migrantide peamine vastuvõtja.


description: USA kaitseminister Ashton Carter kinnitas neljapäeval, et Ühendriikide ja Filipiinide sõjaline liit on endiselt "raudkindel".

title: USA kaitseministri kinnitusel on liit Filipiinidega endiselt tugev

maintext:
"Meie liit Filipiinidega on endiselt raudkindel nagu see on olnud juba kümnendeid," ütles Carter lennukikandja USS Carl Vinson pardal mereväelastele kõneledes.
Filipiinide president Rodrigo Duterte ähvardas kolmapäeval ühisõppused Ühendriikidega tulevikus ära jätta, milline otsus pingestaks Manila suhteid Washingtoniga veelgi.
Vietnamis kahepäevasel visiidil viibiv Duterte ütles Hanoi luksushotellis ajakirjanikele, et oktoobrikuised ühisõppused jäävad viimaseks.
"Ma hoiatan teid ette, et see saab olema viimane USA ja Filipiinide sõjaväeõppus," kinnitas president.
Filipiinide ja USA kaitseametnikud suhtusid Duterte väljaütlemistesse rahulikult.
"USA ja Filipiinide kaitsekoostööl on olnud oma tõusud ja mõõnad, kuid alati on see püsima jäänud ja jääb ka edaspidi püsima, sest mõlemal riigil on niivõrd palju ühised huvisid julgeolekuvallas," märkis üks kõrge USA kaitseametnik uudisteagentuurile AFP.
"Me saame olla ühiste sõjaväeõppuste toimumise ajas ja viisis paindlikud, kui neid taas korraldama hakatakse," jätkas ametnik.
Õppus Phiblex kestab 2. oktoobrist kuni 12. oktoobrini ja sellele peaks järgnema veel suurem ühisõppus Balikatan aprillis, kus osaleb mõlemalt poolelt rohkem kui 8000 sõjaväelast.
Kaitsekoostöö USA ja Filipiinide vahel algas juba 1951. aastal ning iga-aastased ühisõppused on selle tugisambaks.


description: Süürias Aleppo linnas sooritati mässuliste kontrollitud linnajagudele pühapäeval neli õhulööki, mis olid esimesed pärast USA-Vene vahendatud relvarahu jõustumist esmaspäeval, teatas vabaühendus Süüria Inimõiguste Vaatluskeskus.

title: Vabaühendus: Aleppo linnale sooritati neli õhulööki

maintext:
Keskuse andmeil sai õhulöökides haavata mitu inimest, kuid ühendus ei teadnud öelda, kes rünnaku sooritas.
Teise vabaühenduse Kohalikud Koordinatsioonikomiteed andmeil sooritati õhulöögid kolmele Ida-Aleppo linnajaole.
Süüria valitsusmeelsed võitlejad olid varasemalt öelnud, et peavad relvarahust kinni kuni pühapäeva keskööni.
Relvarahu üheks oluliseks osaks on humanitaarabi toimetamine Alepposse, mille idaosas elab hinnanguliselt 250 000 inimest.
Kuigi rindejoon on püsinud rahulikuna, siis Aleppo idaosas valitsusvägede piiramisrõngas elavad inimesed pole veel lubatud toiduabi saanud.
Mässulised, kes pole rahuleppega veel ametlikult liitunud, tõotavad regulaarselt piiramisrõnga murda.
Terrorivõrgustikust Al-Qaeda lahku löönud Fateh al-Shami Rinne, mida enne tunti Al-Nusra Rinde nime all, teatas laupäeva hilisõhtul, et opositsioonivõitlejad annavad piiramisrõnga murdmiseks endast kõik.
Ei meie ega mässuliste rühmitused ei luba Aleppo piiramisel jätkuda, lausus Fateh al-Shami Rinde juht Abu Mohamed al-Jolani.
Esmaspäeval jõustunud relvarahu ei hõlma endas äärmusrühmitust Islamiriik ega Fateh al-Shami Rinnet.
Leppe alusel kehtib relvarahu kogu Süürias, välja arvatud aladel, kus tegutsevad pühasõdalased. Vaatlejate sõnul on lepet eriti raske rakendada piirkondades, kus Fateh al-Shami Rinne on kohalike mässulistega liidus.


description: USA president Barack Obama ütles teisipäeval ÜRO Peaassambleel, et Ukrainas 2014. aasta veebruaris võimuvahetuseni viinud Maidani meeleavaldused ei hõlmanud mingit «välismaalt pealesurutud vandenõud».

title: Obama: Ukraina Maidani sündmused ei olnud "välismaa vandenõu"

maintext:
«Lõppude lõpuks, Ukraina rahvas ei tulnud tänavatele mingi välismaalt pealesurutud vandenõu tõttu. Nad tulid tänavatele, sest nende juhtkond oli äraostetav ja neil puudusid võimalused midagi ette võtta,» lausus Obama oma viimases kõnes peaassambleel.
Ühendriikide presidendi sõnul nõudsid Maidanile kogunenud protestijad «muutusi, sest nad nägid elu paranemas Baltimaades ja Poolas, ühiskondades, mis olid liberaalsemad, demokraatlikumad ja vabamad kui nende oma».
Maidani meeleavaldused kulmineerusid 2014. aasta veebruari lõpus Kremli-meelse presidendi Viktor Janukovõtši riigist põgenemise ja tagandamisega.
Venemaa reageeris Ukraina võimuvahetusele sõjalise operatsiooniga Ukrainale kuuluva Krimmi poolsaare hõivamiseks. Krimm liidendati 2014. aasta 16. märtsil. Sama aasta aprillis alustasid Ukraina separatistid Donbassis Venemaa mahitusel ja toetusel mässu Ukraina valitsuse vastu. Järgnes praeguseni kestev sõda.


description: Filipiinide president Rodrigo Duterte ähvardas neljapäeval ühisõppused Ühendriikidega tulevikus ära jätta, milline otsus pingestaks Manila suhteid Washingtoniga veelgi.

title: Filipiinide president ähvardas ühisõppused Ühendriikidega ära jätta

maintext:
Vietnamis kahepäevasel visiidil viibiv Duterte ütles Hanoi luksushotellis ajakirjanikele, et oktoobrikuised ühisõppused jäävad viimaseks.
"Ma hoiatan teid ette, et see saab olema viimane USA ja Filipiinide sõjaväeõppus," kinnitas president.
Õppus Phiblex kestab 2. oktoobrist kuni 12. oktoobrini ja sellele peaks järgnema veel suurem ühisõppus Balikatan aprillis, kus osaleb mõlemalt poolelt rohkem kui 8000 sõjaväelast.
Kaitsekoostöö USA ja Filipiinide vahel algas juba 1951. aastal ning iga-aastased ühisõppused on selle tugisambaks.
Filipiinide välisminister Perfecto Yasay tõrjus laupäeval ÜRO Peaassambleel peetud kõnes kriitikat seoses president Rodrigo Duterte uimastivastase võitlusega ja soovitas riigi siseasjadesse sekkumine lõpetada.
"Me kutsume kõiki üles lõpetama sekkumine meie riigi siseasjadesse, et me saaksime lahendada oma kodused probleemid ning rahvuslikud huvid ja eesmärgid ilma pideva segamiseta," ütles Yasay.
Välisministri sõnul nõuab rahvas riigis korra taastamist ja üle igasuguse piiri kasvanud narkokuritegevuse jõulist ohjeldamist.
Duterte võitis valimised suurte häälteenamusega, sest lubas riigis uimastikurjategijate võimutsemise lõpetada.
Inimõigusorganisatsioonid on Filipiinide uimastivastast võitlust teravalt kritiseerinud ja väitnud, et selle varjus tapetakse tsiviilisikuid.
Välisminister Yasay lükkas süüdistused tagasi ja rõhutas veelkord, et Duterte tegevusel on rahva seas tugev toetus.
Duterte oli varem tõrjunud roppude sõnadega kahe organisatsiooni ja USA süüdistusi verises sõjas kuritegevuse vastu, mis on nõudnud alates tema ametisseastumisest 30. juunil rohkem kui 3000 inimese elu.
"Ma kutsusin (ÜRO inimõigus)raportööri, (ÜRO peasekretäri) Ban Ki-mooni, EL-i ja nende advokaadid tulema ja mind uurima," ütles Duterte ja lubas varsti ka ametlikud kutsed saata.
"Aga pärast seda, kui nemad on mind küsitlenud, küsitlen mina neid. Ühekaupa ja avalikult ning siis te veel näete, kuidas ma need saatanad pihuks ja põrmuks teen," lubas president.


description: ÜRO Julgeolekunõukogu lükkas USA ja Venemaa palvel edasi erakorralise tippkohtumise Süüria osas, teatasid reedel diplomaadid.

title: ÜRO Julgeolekunõukogu lükkas edasi kohtumise Süüria küsimuses

maintext:
Julgeolekunõukogu pidi reedesel kohtumisel saama ülevaate USA-Vene relvarahuleppest ja kaaluma leppe heakskiitmist.
Süürias kehtib alates esmaspäeva õhtust relvarahu, ent abikonvoisid ei ole veel ümberpiiratud aladele lubatud, nagu lepe ette näeb.
USA välisminister John Kerry hoiatas varem päeval Vene välisministrit Sergei Lavrovi, et võimalik sõjaline koostöö Süürias ei saa teoks, kui Süüria valitsusväed ei luba humanitaarabi Alepposse ja teistesse piiramisrõngas aladele.
Kerry kutsus reedeses telefonivestluses Lavroviga Moskvat kasutama oma mõjuvõimu Süüria valitsuse üle, et saada humanitaarabi liikuma, mida näeb ette reedel sõlmitud USA-Vene relvarahulepe.
Ühendriikide välisministeeriumi sõnul on viivitused abi kohaletoimetamise juures "korduvad" ja "vastuvõetamatud".
Kerry ütles Lavrovile, et kui abi kohale ei toimetata, ei kavatse USA luua koos Venemaaga ühiskeskust rünnakute koordineerimiseks äärmusrühmituse vastu.
Relvarahuleppe kohaselt alustavad USA ja Venemaa õhurünnakute koordineerimist pühasõdalaste vastu Süürias, kui relvarahu peab vastu nädala.


description: Filipiinide president Rodrigo Duterte ütles, et vajab narkokaubandusega arvete õiendamiseks aega ligi pool aastat – tal polevat olnud enne ametisse asumist probleemi ulatusest õiget pilti.

title: Duterte: ma ei suuda tappa kõiki narkokaubitsejaid

maintext:
«Asi on selles – ma ei saa neid kõiki tappa. Isegi kui ma tahaksin,» tunnistas Duterte ajakirjanikele. «Mul polnud aimugi, et uimastiäriga tegeleb juba sadu tuhandeid inimesi. Ning mis hullem, asjaga on seotud valitud ametikandjad valitsuses,» rääkis ta.
Möödunud nädalal kõneles üks väidetavalt aastaid presidendi juhitavasse surmarühma kuulunud mees senati ees, et pidi tollase Davao linna meerist Duterte käsul sooritama atentaate. Viimane kutsus nüüd ametikandjaid üles relva kasutamisel mitte liigselt kõhklema.
«Kui kurjategija hakkab vastu, võid sa ta tappa,» kõneles Duterte. «Helistage julgelt meile või politseile. Või kui teil juhtub olema relv, tehke seda ise… teil on minu toetus,» kuulutas president.
Inimõiguslased on süüdistanud Dutertet spetsiaalsete surmaeskadronide loomises ning narkomaanide ning nende varustajate teadlikus tapmises. Tema esindajad on väiteid kohtuvälistest hukkamistest eitanud.
Presidendi julm poliitika on seni pälvinud rahva toetust. Politseiülem Ronald Dela Rosa ütles senatile, et mingisugust tapanimekirja ei ole, kuid vaatamata ametimeeste vigadele on kodanikud ikka nende poolt. «Oleme ainult inimesed. Tunnistame, et teeme vigu, me ei ole täiuslikud,» vastas Dela Rosa kriitikale.


description: USA Föderaalse Juurdlusbüroo (FBI) sõnul ei ole New Yorgi ja New Jersey plahvatusega seoses põhjust kahtlustada, et piirkonnas tegutseb mõni terrorirakuke, samuti kinnitas büroo, et kõik praegused kahtlusalused on tabatud.

title: FBI: plahvatuste uurimine ei viita terrorirakule New Yorgis

maintext:
«Pole mingit alust arvata, et piirkonnas või [New Yorgi] linnas tegutseks mõni terrorirakuke,» ütles FBI New Yorgi osakonna juht Bill Sweeney pressikonverentsil. Ta kinnitas ka, et praegu ei otsi juurdlusbüroo rünnakutega seoses enam ühtegi inimest.
New Yorgis ja New Jerseys nädalavahetusel aset leidnud plahvatuste korraldamises kahtlustatav Afganistani taustaga mees võeti esmaspäeval kinni pärast tulevahetust politseiga, teatasid Ühendriikide telekanalid. Politsei võttis Ahmad Khan Rahami kinni New Jerseys.
New Jerseys Elizabethis elavat Ahmad Khan Rahamit otsiti taga, et küsitleda teda nii New Jersey laupäevase heategevusjooksu teel toimunud torupommiplahvatusega kui ka plahvatusega Manhattani Chelsea linnaosas, kus samal päeval sai vigastada 29 inimest.


description: Saksamaa liidukantsleri Angela Merkeli kristlike demokraatide (CDU) sõsarpartei Baiermaal kristlik-sotsiaalse liidu (CSU) juht Horst Seehofer teatas täna, et kui riigis ei kehtestata sissetulevatele põgenikele ülempiiri, siis ei toeta tema Merkelit valimiskampaanias. Riigis toimuvad järgmise aasta sügistel üldvalimised.

title: Baieri konservatiivid ähvardavad Merkelist lahku lüüa

maintext:
«Meie ei loobu ülempiirist, milleks on seatud 200 000 inimesele aastas. Muidu kaotame oma usaldusväärsuse,» ütles Seehofer Saksa ajakirjale Spiegel.
Seehofer teab, et pidev omavaheline tüli konservatiivide sees õõnestab neid endid. Aga õige on ka see, et poliitika peab muutuma, kui me tahame uuesti oma usaldust tagasi võita, ütles ta.
Merkel on lükanud CSU väljapakutud ülempiiri kategooriliselt tagasi.


description: USA on alates 2011. aastast eraldanud 5,9 miljardit dollarit, et ÜRO ja sõltumatud abiorganisatsioonid saaksid aidata süürlasi toidu, joogivee ja ravimitega.

title: USA eraldab 364 miljonit dollarit humanitaarabiks süürlastele


description: Tai lõunaosas Narathiwati provintsis toimus eile traditsiooniline lindude lauluvõistlus, millest võttis osa üle tuhande linnu Taist, Malaisiast ja Singapurist. Kohtunikud hindasid nii linnulaulu meloodiat, helikõrgust ja -tugevust, selgust, vastupidavust kui ka helistikumuudet. Üritus meelitab Taisse igal aastal tuhandeid turiste.

title: Pildid: lindude lauluvõistlus Tais


description: Eile toimusid Venemaa riigiduuma valimised, mis mitte igal pool ei kulgenud rahumeelselt. Kodanikest hääletajate jaoks avas uksed ka Ukraina pealinnas Kiievis asuv esindus.

title: Video: Ukraina rahvuslased ründasid Vene saatkonda


description: Rootsi valitsus on otsustanud, et riik ühineb propagandavastase NATO keskusega Stratcom, teatas Rootsi raadio täna.

title: Raadio: Rootsi ühineb psühholoogilise kaitse huvides NATO keskusega

maintext:
Stratcomi liikmesus peaks parandama Rootsi psühholoogilist riigikaitset.
Siseminister Anders Ygeman ütles Sveriges Radiole, et Rootsi teeb edaspidi lähinaabritega koostööd selles, kuidas avaliku arvamuse kampaaniaid saaks vastustada.
Ygemani sõnul on Rootsil põhjust keskusega ühineda, kuna Rootsit ja rootslasi mõjutada püüdvatel jõududel on üha rohkem vahendeid.


description: Ühendriikide politseiamet teatas laupäeval, et Philadelphias avas 25-aastane mees tule politseinike ja tsiviilisikute pihta, surma sai kaks ja haavata viis inimest.

title: Philadelphias sai tulistamises surma kaks inimest

maintext:
Ründaja tuvastati kui 25-aastane linnaelanik Nicholas Glenn, kel oli kuritegelik minevik. Mehe motiivid on teadmata, kuid hüvastijätukirjas väljendas mees vihkamist politseinike vastu. Rünnak leidis aset linnajaos, kus elab peamiselt mustanahaliste kogukond.
"Ma ei tea, mis tema ideoloogia oli või mõtetes toimus. Paistab, et ta vihkas politseiametnikke," ütles politseiülem Richard Ross ajakirjanikele.
"Selge on ka see, et ta kavatses võimalikult paljudele inimestele viga teha. Me ei tea veel miks. Esialgu pole andmeid, et tegemist oleks mingit laadi äärmuslasega," jätkas Ross.
Politsei informatsiooni kohaselt lähenes Glenn tänaval seisvale politseiautole ja tulistas 18 lasku 46-aastase politseiseersandi Sylvia Youngi pihta, kelle päästis kuulivest ja teenistusrelv, mis sai kaks tabamust.
Mees põgenes seejärel ja politsei asus teda jälitama. Jooksu pealt tulistas mees baari suunas tabades turvameest jalga ja võttis pantvangi naise, keda kasutas inimkilbina. Pantvangi tulistas Glenn samuti jalga.
Seejärel tulistas Glenn 14 korda valge sõiduauto pihta, milles olnud 25-aastast naist tabas seitse kuuli ja ta suri. Autos olnud mees on kriitilises seisundis.
Politsei piiras mõrtsuka tänaval sisse ja üritas teda jalgadesse tulistada, kuid kahtlusalune sai siiski lõpuks surma.
Ühendriikides on sel aastal aset leidnud mitu vahejuhtumit, mille käigus on valged politseinikud segastel asjaoludel lasknud maha mustanahalise mehe. Politseinikud lasid 5. juulil Baton Rouge'is maha 37-aastase relvitu mustanahalise Alton Sterlingi. Strelingi ja mustanahalise Philando Castile tapmine Minnesota osariigis vallandasid USA-s rassilise politseivägivalla vastased rahutused.
Kriis süvenes pärast seda, kui mustanahaline sõjaveteran Micah Johnson lasi Dallases maha viis ja haavas veel seitset politseinikku. Johnson ütles enne surma politseile, et mustanahaliste tapmine politsei poolt on teda tõsiselt vihastanud.
Louisiana osariigis Baton Rouge'is lasti maha kolm ja haavati veel kolme politseinikku. Politseiülema kolonel Mike Edmonsoni andmetel oli tulistajaks Kansas Citys elanud 29-aastane mustanahaline mees. Politseiametnikke on rünnatud ka mitmel pool mujal riigis.


authors: Afp Bns

description: Venemaa saadab oma ainsa lennukikandja Admiral Kuznetsovi Vahemere idaossa Süüria ranniku lähedale, teatas kaitseminister Sergei Šoigu täna.

title: Venemaa lubas saata Vahemerele lennukikandja

maintext:
Šoigu lisas, et Admiral Kuznetsov liitub seal kuue Vene sõjalaeva ja kolme või nelja toetuslaevaga. «Lahingvõime suurendamiseks plaanime laevarühma lisada Admiral Kuznetsovi ja saatelaevad,» ütles kaitseminister, täpsustamata konkreetset aega.
Otsust tähendab järjekordset lööki Süüria rahukõnelustele. Venemaa toetatavad Süüria presidendi Bashar Al-Assadi režiimiväed teatasid üleeile nädal aega väldanud relvarahu lõpetamisest.
Paberil kehtivale relvarahule on andnud löögi nii Ameerika Ühendriikide juhitava koalitsiooni rünnak Süüria valitsusvägedele möödunud nädalal Deir Ezzori linna juures ning sellenädalane rünnak ÜRO humanitaarveokitele. Viimase korraldaja pole selgunud. USA peab selle eest vastutavaks Süüria režiimivägesid või Venemaad, mida mõlemad eitavad.
Kerry nõudis Venemaalt lahinglendude peatamist
Ameerika Ühendriikide välisminister John Kerry nõudis täna Venemaalt Süüria valitsusvägede lahinglendude peatamist, et päästa Süüria relvarahu kokkuvarisemisest.
Kerry ütles ÜRO Julgeolekunõukogu poole pöördudes, et katseid vahendada Süüria sõjale lahendust on võimalik päästa vaid juhul, kui Venemaa tunnistab vastutust hiljutiste õhurünnakute eest.
«Minu hinnangul on protsessi usaldusväärsuse taastamiseks vajalik peatada viivitamatult nendes võtmetähtsusega piirkondades lendavate lennukite missioonid, et olukorda de-eskaleerida ja aidata humanitaarabil takistamatult kohale jõuda,» lausus Kerry. «Kui see juhtub, on olemas võimalus taastada protsessi usaldusväärsus,» sõnas ta.
Venemaa välisminister Sergei Lavrov Ütles täna ÜRO Julgeolekunõukogu istungil, et esmaspäevane rünnak ÜRO humanitaarveokitele oli provokatsioon ja Venemaa nõuab selle uurimist.
Samuti teatas Lavrov, et Süüria relvarahu päästmine on võimalik ainult kõigi huvitatud poolte üheaegsete sammudega, rohkem ühepoolseid pause sõjategevuses ei tule. Venemaa süüdistas relvarahu ajal korduvalt Süüria opositsiooni selle rikkumises.


description: Euroopa Liit ei tunnusta Krimmi ebaseaduslikku annekteerimist ega Vene riigiduuma valimisi Krimmis, ütles täna ELi  esindaja Ukrainas.

title: EL ei tunnusta Vene riigiduuma valimisi Krimmis

maintext: «EL ei ole tunnustanud Krimmi ja Sevastopoli ebseadusliku annekteerimist Vene Föderatsiooni poolt. Seetõttu ei tunnusta EL ka riigiduuma valimisi Krimmi poolsaarel. OSCE vaatlejad Krimmi ja Sevastopoli annekteeritud aladel valimisi ei vaadelnud,» ütles ELi esindaja.


description: Inimõigusorganisatsioon Amnesty International (AI) süüdistab Sudaani valitsust Darfuris keemiarelva kasutamises, mille tõttu on surnud sadu inimesi, sealhulgas palju lapsi.

title: Sudaani valitsust süüdistatakse Darfuris keemiarelva kasutamises

maintext:
AI andmetel on Darfuris alates jaanuarist keemiarelvarünnakutes hukkunud vähemalt 200 inimest, kellel tekkisid mürgiseid gaase sisse hingates hingamisraskused, nad oksendasid verd ja nende nahk hakkas kooruma, edastab BBC.
Sudaani valitsusvägede ja mässuliste vaheline sõjategevus on Darfuris kestnud 13 aastat ja seni ei ole rahu saavutatud. Lääneriikide arvates on Darfuris mitmel korral toimunud genotsiid.
Amnesty Internationali kriisuuringute juhi Tirana Hassani sõnul ei otsi Sudaani valitsus ja mässulised konfliktile lahendust, sellel viitavad nüüdsed andmed keemiarelva kasutamise kohta.
Inimõigusorganisatsioon uuris kaheksa kuud Darfuri piirkonnas Jebel Marras toimunut, leides et seal rikutakse rängalt inimõigusi, kuna toime on pandud massvägistamisi ja –tapmisi.
AI esindajad intervjueerisid 56 inimest, kelle andmetel on Sudaani valitusväed kasutanud vähemalt 30 korral keemiarelva eesmärgiga takistada Sudaani mässulise vabastusarmee, kelle eesotsas on Abdul Wahid, rünnakuid.
«Keemiarelvarünnakute õudust on raske sõnadesse panna. Rünankutest tehtud videotel on näha kannatavaid, valu ja vigastuste tõttu karjuvaid lapsi. On näha, kuidas ohvrid verd oksendavad ja ei saa hingata,» teatas Hassan.
Keemiarelva rünnakutes ellujäänute teatel tekkis pärast pommide kukkumist paks mürgine suits, mis pani silmad ja limaskestad kipitama ning tekitas okserefleksi. Lisaks mõjutas see nahka, tekitades värvimuutuse ja haavandid.
Jaanuaris keemiarelvarünnakus ellu jäänud Ismaili teatel nägi ta kuidas rängalt kannatada saanutel hakkas nahk maha kooruma ja nad surid, kuna ei saanud enam hingata. Siis hukkus ja sai vigastada ka lapsi, kellest osa on seni ravil.
Kaks sõltumatut keemiarelvaeksperti kinnitasid Amnesty Internationalile, et fotodel ja videotel nähtud vigastused on tekkinud keemiarelva tõttu.
Inimõigusorganisatsioon kutsus lääneriike üles Darfuris toimunut uurima ning nõuab Sudaani valitsusele surve avaldamist, et nad lõpetaksid keemiarelva kasutamise oma rahva vastu.
«Ei saa lubada ega kiita heaks, et Sudaani valitsus kasutab oma kodanike vastu korduvalt keemiarelva. See nõuab uurimist ja sekkumist. Keemiarelva kasutamisega rikutakse nii sudaanlaste õigusi kui rahvusvahelisi kokkuleppeid,» lisas Hassan.
Amnesty International saatis oma raporti koopia Sudaani valitsusele, kuid nad ei ole veel vastust saanud.


description: Rootsi valitsus tahab taastada 2018. aastast alates kohustusliku sõjaväeteenistuse, ütles kaitseminister kolmapäeval.

title: Rootsi valitsus tahab taastada kohustuslikku ajateenistust

maintext:
Rootsi, mille pinnal ei ole sõdu olnud juba kaks sajandit, loobus ajateenistusest 2010. aastal, sest leiti, et see ei rahulda nüüdisaegse sõjaväe vajadusi.
«Ma loodan, et me leiame stabiilsemad, jõulisemad ja funktsionaalsemad värbamisviisid,» ütles kaitseminister Peter Hultqvist.
Uus kord puudutab pärast 1999. aastat sündinud rootslasi.
Kohustusliku ajateenistuse taastamise peab heaks kiitma parlament, kuid tõenäoliselt saab see vasakpoolse valitsuse ja paremtsentristliku opositisooni kokkuleppel teoks.
Aastas kutsutakse aega teenima 4000 18-aastast mõlemast soost rootslast.
Kaitseanalüütik Johan Österberg ütles, et see on mõistlik ettepanek, sest juba mitmendat aastat on näha, et vabatahtlikest ei piisa ei arvult ega kvaliteedilt.


description: Vene riigiduuma valimistel esines arvukalt protseduurilisi rikkumisi, ütles täna Euroopa Julgeoleku- ja Koostööorganisatsiooni (OSCE) vaatlusmissiooni juht Ilkka Kanerva. See avaldus pälvis kiiresti Vene poole kriitika.

title: Venemaad ärritas ja hämmastas välismaiste valimisvaatlejate kriitika

maintext:
«Kuulsin täna üllatusega, et esines mõningaid piiranguid ning et erakondade poliitiliste platvormide kajastamine ajakirjanduses oli halvasti organiseeritud. Usun, et see ei ole faktidega kooskõlas ning on kallutatud,» ütles välisministeeriumi erakorraliste volitustega suursaadik Aleksei Nesterenko pärast OSCE vaatlejate pressikonverentsi.
«Mind häiris OSCE erikoordinaatori härra Ilkka Kanerva kõne, mis oli täiesti abstraktne. Ma ei kuulnud ainsatki positiivset sõna, ainult negatiivseid,» lisas Nesterenko.
Vene välisministeerium nimetas OSCE avaldusi meediapiirangutest valimiskampaania ajal kallutatuiks.


description: Venemaa politsei otsib taga isikut, kes lasi eile hilisõhtul Moskvas restoranis maha tuntud Ukraina separatisti Jevgeni Žilini.

title: Venemaa otsib Moskvas mõrvatud Ukraina separatisti tapjat

maintext:
Žilin (40) lasti maha Moskvast läänes asuvas linnajaos Gorki-2. Uurijate sõnul ootas valevuntse ja päikeseprille kandnud ründaja Žilinit kõrvalasunud lauas 20 minutit ning tulistas Žilinit ja tema kaaslast mitu korda.
Žilini kaaslane toimetati haiglasse raskes seisundis, ütles Vene juurdluskomitee teisipäeval uudisteagentuurile TASS.
Tapetu oli üks Ida-Ukraina separatistliku liikumise varajastest organiseerijatest ning osales ka lahingutegevuses. Lisaks juhtis ta venemeelset rühmitust Oplot, millel on ka oma sõjaline tiib.
Žilin oli Ukraina tagaotsitavate nimekirjas 2015. aastast.


description:
Samal ajal, kui USA presidendiks pürgivad Donald Trump ja Hillary Clinton New Yorgi osariigis debateerisid, osales praegune riigipea Barack Obama Washingtonis Valge Maja hõimurahvaste konverentsil.

Ürituse käigus kingiti presidendile ka traditsiooniline peakate ja tekk.

title: Piltuudis: Obama näitas end harjumatus kostüümis


description: Itaalia pealinn Rooma ei korralda 2024. aasta olümpiamänge, sest linnapea Virginia Raggi selleks vajalikku ametlikku toetust ei anna.

title: Rooma linnapea on olümpiamängude korraldamise vastu

maintext:
Itaalia olümpiakomitee president Giovanni Malago ütles eelmisel nädalal, et taotlusest loobutakse, kui Raggi seda ei toeta.
Raggi pidas täna Roomas taotluse pooldajatele, vastastele ja ajakirjandusele kirgliku kõne, millest ei olnud võimalik kaksipidi aru saada.
«See on meie seisukoht: sellele kandidatuurile oleks vastutustundetu jah öelda,» lausus linnapea. «Sellega nõuaksime me, et Rooma ja Itaalia elanikud võtaksid enda kanda (olümpiamängude korraldamise) võlad. Me lihtsalt ei saa seda toetada,» lisas ta.
Pärast Rooma loobumist on suursoosikuks Pariis, kuid 2024. aasta olümpiale kandideerivad veel ka Los Angeles ja Budapest.


description: Hollandi juhitav rahvusvaheline uurimisrühm avaldab täna uut materjali Malaisia lennufirma Malaysia Airlines lennu MH17 saatuse kohta.

title: Uurimisrühm avaldab katastrooflennu MH17 kohta uut materjali

maintext:
Ida-Ukraina kohal Donetski regioonis 17. juulil 2014 alla tulistatud lennuk Boeing 777-200 on pingestanud lääneriikide ja Venemaa suhteid, kuna seda tehti tõenäoliselt Venemaal valmistatud BUK õhutõrjesüsteemi abil, edastab Yle.
Selles katastroofis kaotas elu 298 inimest, kellest suur osa olid hollandlased.
Pressikonverentsi eelselt kohtuvad Hollandi justiitsministeeriumi alluvuses töötavad uurimisrühma liikmed hukkunute omastega, kes saavad uue uurimisinfo enne ametlikku teadaannet.
Uurimisrühma kuulub krimi- ja lennundusspetsialiste Hollandist, Austraaliast, Belgiast, Malaisiast ja Ukrainast.
Hollandi meedia teatel avaldab uurimisrühm nii selle, kes lennuki alla tulistas, millega seda tehti ja kus relva kasutati. Loodetakse, et täna avaldatakse uut infot ka selle kohta, millist rollis võis intsidendis mängida Venemaa.
Seni ei ole mitte ükski riik ega rühmitus lennu MH 17 allatulistamist omaks võtnud.
Lennuintsidendi ajal oli Ida-Ukrainas käimas venemeelsete separatistide ja läänemeelsete Ukraina valitsusvägede vaheline sõjategevus.
Möödunmud aastal leidis Hollandi lennukatastroofide uurimise komisjon, et Malaysia Airlinesi Boeing kukkus alla, kuna seda tabas Venemaal valmistatud õhutõrjesüsteemi BUK rakett, mis lasti välja Ida-Ukrainast separatistide käes olnud alalt.
Komisjon ei võtnud seisukohta, kes seda tegi, kas separatistid või piirkonnas olnud vene sõdurid.
Ukraina läänemeelse valitsuse arvates võis intsidendi põhjustada vene päritolu õhutõrjesüsteem ja tegemist oli eksliku relvakasutamisega.
Venemaa on seni eitanud oma seotust Malaisia lennuki katastroofiga ja nende andmetel ei tulistatud lennuki plahvatama pannud raketti välja separatistide käes olnud alalt.
Lend MH17 oli teel Amsterdamist Kuala Lumpuri. Pardal olnute seas oli 192 Hollandi, 29 Malaisia, 27 Austraalia, 12 Indoneesia ja 10 Briti kodanikku, lisaks kaotas elu veel viie riigi kodanikke.


description: USA miljardärist investor ja filantroop George Soros lubas investeerida 500 miljonit dollarit põgenike ja migrantide loodud start-up'idesse, ettevõtetesse ja sotsiaalse mõjuga algatustesse.

title: Soros investeerib 500 miljonit migrantide start-up'idesse

maintext:
Soros, kes juhib Avatud Ühiskonna Instituuti, teatas sellest teisipäeval pärast esimest ÜRO tippkohtumist migrantide ja põgenike teemadel ning enne kohtumist USA presidendi Barack Obamaga.
«Meie peamine tähelepanu on toodete ja teenuste loomisel, mis annavad tõelist kasu migrantidele ja võõrustavatele kogukondadele,» sõnas ta.
Soros avaldas lootust, et tema panustamine inspireerib teisi investoreid samale missioonile.


description: Euroopa Liidu terroritõrjekoordinaator väljendas täna kartust, et džihadistid võivad Süürias ja Iraagis õpitud tehnikat kasutades Euroopas keemiarelvadega rünnata.

title: EL-i terroritõrjejuht kardab keemiarünnakut

maintext:
«Ma loodan, et keegi ei tule Süüriast tagasi teadmistega, kuidas teha keemilistest ainetest relvi ja autopomme. Nad on seda Süürias ja Iraagis õppinud,» ütles terroritõrjekoordinaator Gilles de Kerchove.
Ta rääkis Madridis ekstremismikonverentsil, et kui äärmusrühmituse Islamiriik (ISIS) kalifaadi rajamise unistus läbi kukub, pöörduvad sajad võitlejad tõenäoliselt Euroopasse tagasi.
«Mõned lähevad koju, neid on sadu. Mõned tahavad liituda mõne teise pingekoldega, peamiselt Liibüas, aga on ka teisi kohti, kus end varjata.»


description: Saudi Araabia hoiatas neljapäeval Ühendriike hukatuslike tagajärgede eest seoses seadusega, mis lubab 11. septembri terrorirünnaku ohvrite omastel Saudi Araabia kohtusse kaevata.

title: Saudi Araabia hoiatas Ühendriike hukatuslike tagajärgede eest

maintext:
Saudi Araabia välisministeerium kutsus USA kongressi üles rakendama viivitamatult meetmeid, et ära hoida "ohtlikud ja hukatuslikud tagajärjed" kahe riigi suhetele.
Ühendriikide esindajatekoda otsustas kolmapäeval tühistada presidendi veto, millega riigipea peatas eelnõu, mis lubaks 2001. aasta 11. septembri terrorirünnaku ohvritel ja nende pereliikmetel kaevata kohtusse USA-vastaste terrorirünnakute toetamises kahtlustatud välisriigi valitsust. Esindajatekojas hääletas tühistamise poolt 348 ja vastu 77 rahvaesindajat. USA senatis pooldas varem päeval riigipea veto tühistamist 97 ja vastu oli üks senaator.
Bahrein oli juba varem hoiatanud, et USA kongressi otsus jätab kaotajaks Washingtoni enda.
"Seadus õigusemõistmisest terrorismi mahitajate vastu on USA kongressi enda pihta tulistatud nool," ütles Bahreini välisminister Sheikh Khaled bin Ahmed al-Khalifa Twitteris. "Kas teie seas ei ole mõistlikke inimesi?" küsis ta.
Bahrein on lääneriikide kindel liitlane ja riigis asub USA viienda laevastiku kodubaas, ent riigi liitlassuhted Saudi Araabiaga on väikeriigi jaoks veelgi tähtsamad.
2001. aasta 11. septembri terrorirünnakute 19 toimepanijaist 15 olid Saudi Araabia kodanikud. USA võimud pole ametlikult kinnitanud ühtegi väidet, mille kohaselt toetas Saudi Araabia terrorirünnakuid.


description: Egiptuse päästjad tõstsid täna pinnale eelmisel nädalal uppunud põgenikepaadi, kust leiti veel vähemalt 11 surnukeha, teatas kohalik ametnik.

title: Egiptuse päästjad leidsid üles tõstetud põgenikepaadist veel surnukehi

maintext:
Kokku on õnnetuses praeguse seisuga hukkunud 179 inimest, paadis oli umbes 450 migranti. Paat oli teel Itaaliasse ning läks Põhja- Egiptuse ranniku lähedal. Päästjatel õnnestus elusalt kaldale tuua 163 inimest.
Eile vahistasid Egiptuse võimud aluse omaniku. Kohtuallika väitel võivad teda oodata süüdistused inimkauplemises ning tahtmatus tapmises. Paadi pinnaletõstmiseks rakendati ühe kütusefirma eriotstarbelist laeva.
Enamik päästetud põgenikke olid egiptlased, kuid veest toodi välja ka Sudaanist, Eritreast, Süüriast ja Etioopiast pärit migrantide surnukehi.
«Paljud põgenikud ja migrandid kasutavad Egiptust transiitriigina,» seisis ÜRO põgenikeagentuuri (UNHCR) avalduses, kus lisati, et 2016. aastal võib Vahemerel hukkuda rekordarv inimesi.
ÜRO andmeil on alates 2014. aastast Vahemerd ületades hukkunud üle 10 000 inimese.


description: Ühendriikides kärgatas laupäeva õhtul tugev plahvatus New Yorgis asuva Manhattani linnajao lõunapiirkonnas, vigastada sai vähemalt 25 inimest, teatas politsei.

title: New Yorgis kärgatanud plahvatuses sai viga vähemalt 25 inimest

maintext:
"Plahvatus leidis aset Chelseas kella poole üheksa ajal õhtul. Mitmeid haavatuid on toimetatud haiglasse," kirjutas linnavalitsuse eestkõneleja J. Peter Donald suhtlusvõrgustikus Twitter.
"Esialgsetel andmetel on vigastada saanud vähemalt 25 inimest, kuid kellegi vigastused pole eluohtlikud," kinnitas kohalik telekanal.
Ajaleht New York Post kirjutas juba 26 inimese vigasaamisest. Ajalehe kirjelduse kohaselt on sündmuskohal hulgaliselt purunenud aknaid ja kõik kohad täis klaasikilde.
Kohale saadeti hulgaliselt tuletõrje- ja kiirabibrigaade.
Pealtnägijate sõnul põgenesid sajad inimesed paanikas plahvatuskohalt. Politsei on lähiümbruse sisse piiranud ja palunud inimestel sealt eemale hoida. Uudistekanali ABC News andmetel otsib ümbruskonda läbi politsei pommirühm.
Politsei tegeleb ka 23. tänava piirkonnas plahvatuse järel tekkinud tohutu liiklusummiku korraldamisega.
New Yorgi politsei palus juhtunu uurimisel Föderaalse Juurdlusbüroo (FBI) abi.
Esialgu pole plahvatuse põhjus teada. Sotsiaalmeedias levivate kuulduste põhjal oli lõhkeseadeldis paigaldatud prügikonteinerisse.
Mõned tunnid varem lõhkes New Jerseys enne jooksuvõitlust torupomm ja leiti veel kolm sarnast lõhkeseadeldist. Võistlusel pidi osalema 5000 inimest, kuid heategevusüritus jäeti ära.


description: Bulgaaria teatas täna ÜRO peasekretäri kandidaadi Irina Bokova välja vahetamisest Kristalina Georgieva vastu.

title: Bulgaaria esitas uue ÜRO peasekretäri kandidaadi


description: Mais Vahemerre kukkunud lennufirma EgyptAiri reisilennuki tükkidest leiti eelmisel nädalal lõhkeainejääke, vahendas Yle reedel Prantsusmaal ilmuvat ajalehte Le Figaro.

title: EgyptAiri reisilennuki tükkidest leiti lõhkeainejääke

maintext:
Ajalehe andmetel oli tegemist trotüüliga.
Uudisteagentuuri Reuters informatsiooni kohaselt jäi lõhkeaine päritolu teadmata, sest Egiptuse võimud ei lasknud prantslastest uurijatel põhjalikumaid analüüse teostada.
Lehe andmetel lootis Egiptus, et Prantsusmaa teeb leiu kohta ametliku avalduse. Prantsusmaa olevat keeldunud ja leht pole saanud uurijatelt ametlikult kommentaare.
Varem on teatatud, et lennuki musta kasti helisalvestistel on kuulda sõna "tulekahju" ("fire").
Juba varem olid uurijad teise, lennuandmeid sisaldava musta kasti analüüsi põhjal öelnud, et lennukis oli suitsu ja suitsuandurid aktiveerusid lennu ajal. Uurimise käigus on ka lennuki keredetailidelt leitud jälgi tahmast ja kõrgest temperatuurist tingitud kahjustustest.
Pariisist Kairosse teel olnud Airbus 320 kadus radariekraanidelt 19. mail Kreeta saare ja Egiptuse põhjaranniku vahel. Lennukis oli 66 inimest, kellest 15 prantslased.
Piloodid hädakutsungit ei saatnud ning ükski äärmusrühmitus ei ole lennuki allakukkumise eest vastutust võtnud.


description: Ameerika Ühendriikides New Jerseys leiti prügikorvi visatud seljakotist kuni viis kahtlast seadeldist, millest üks osutus pommiks ja plahvatas ajal, mil pommirobot seda käsitses.

title: New Jerseys leiti prügikorvi jäetud seljakotist viis seadeldist

maintext:
Robot lõikas üht seadeldist uurides läbi juhtme ning see plahvatas, ütles Elizabethi linna meer Chris Bollwage uudistekanalile CNN.
Seljakoti leidsid pühapäeva hilisõhtul kaks meest, kes teavitasid võime pärast seda, kui märkasid juhtmeid ja toru.
Laupäeval sai New Yorgis Chelsea linnajaos plahvatuses vigastada 29 inimest. New Jerseys plahvatas samal päeval merejalaväelaste jooksuvõistluse raja kõrval prügikastis torupomm. Keegi viga ei saanud, ent jooks jäeti ära.
Minnesota osariigis St. Cloudis pussitas Somaalia päritolu ameeriklane ostukeskuses üheksat inimest, enne kui teenistuskohuseid mittetäitev politseinik ta maha lasi.


description: Filipiinide president Rodrigo Duterte näitas Euroopa Liidule keskmist sõrme kriitika eest arvatavate kurjategijate massilise tapmise kohta.

title: Filipiinide president näitas ELile keskmist sõrme

maintext:
«Ma ütlen neile, käige persse. Te teete seda patukahetsuseks,» sõnas president eile oma kodulinnas Davaos kohalikele ametnikele.
Duterte kritiseeris iseäranis Prantsusmaad ja Suurbritanniat, kutsudes neid silmakirjalikeks ning väitis, et nende koloniaalvõimu ajal tapeti tuhandeid araabia ning muust rahvusest inimesi.
«Nad asuvad moraalselt kõrgemale positsioonile, et leevendada oma süütunnet. Kuid kelle ma tapsin? Kui see tõsi on, siis 1700 inimest ning kes nad on? Kurjategijad. Te nimetate seda genotsiidiks,» ütles ta.
«Nüüd on ELil jultumust mind hukka mõista. Ma kordan. Käige persse,» ütles ta ning näitas keskmist sõrme.
Sel moel reageeris Duterte ELi parlamendi möödunudnädalasele otsusele väljendada muret politseioperatsioonide käigus Filipiinidel tapetud inimeste erakordselt kõrge arvu pärast. Duterte peab peatama kohtuväliste tapmiste ja hukkamiste laine ning alustama nende suhtes koheselt juurdlust, seisis europarlamendi resolutsioonis.
Duterte võitis presidendivalimised mais, lubades astuda jõulisi samme uimastikuritegevuse vastu ja tappa selle käigus ka 100 000 kurjategijat.
Alates võimuletulekust 30. juunil on Filipiinidel tapmislaines hukkunud umbes 3000 inimest. Umbes kolmandik neist politsei käe läbi.
Algselt lubas Duterte uimastikuritegevuse kaotada kuue kuuga, kuid vajab enda sõnul selleks veel poolt aastat.
Teises kõnes lubas Duterte kaitsta politseinikke ja sõdureid süüdimõistmise eest.
«Kui te tapate tuhat ning teid on kokku sada, siis mõistetakse teid kõiki õigeks. Teie poliitilised õigused ning kodanikuõigused taastatakse ning saate kaubapeale ka ametikõrgenduse,» sõnas ta sõdurite ees peetud kõnes.


description: Täna öösel Eesti aja järgi kell neli algab USAs demokraatide presidendikandidaadi Hillary Clintoni ja tema vabariiklasest rivaali Donald Trumpi esimene teledebatt.

title: Jälgi Postimehest täna Clintoni ja Trumpi esimest teledebatti

maintext:
Kokku on otse-eetris ülekantavaid debatte neli ning igaüks keskendub neist kindlale teemablokile.
Tänasel debatil arutavad presidendikandidaadid järgnevate teemade üle: Ameerika suund, jõukuse saavutamine ning Ameerika kindlustamine. Igat teema arutuseks on ette nähtud kaks 15-minutilist osa. Reklaamipause osade vahel pole ning kokku kestab debatt poolteist tundi.
Esimese debati moderaatoriks on NBC uudisteankur Lester Holt, kes on omalt poolt lubanud mõtetevahetusse vajadusel aktiivselt sekkuda.
Iga osa alguses esitab Host küsimuse ning kandidaatidel on seejärel kaks minutit aega vastamiseks. Ka avaneb kandidaatidel võimaluks teineteise vastustele reageerida.
Teledebatti vaatab prognooside kohaselt täna 100 000 000 ameeriklast ning selle mõju ei tasu alahinnata - arvatakse, et just debattide põhjal langetavad seni kindlat eelistust mitte omavad valijad oma otsuse.
Debatt toimub New Yorgi osariigis Hempsteadis Hofstra ülikoolis.
Tänast debatti saab jälgida otsepildi ning otseblogi vahendusel täna öösel alates kella neljast postimees.ee-s.


description: Kesk-Aafrika Vabariigis hukkus mässuliste rünnakus vähemalt 20 inimest, teatas politsei täna.

title: Kesk-Aafrika Vabariigis hukkus rünnakus vähemalt 20 inimest


description: Itaalia valitsus teatas esmaspäeval, et valimisseadust ja parlamendi ülesehitust puudutav põhiseadusreferendum toimub 4. detsembril.

title: Itaalia põhiseadusreferendum toimub 4. detsembril

maintext:
Reformidega, mida peetakse Itaalias tähtsaimaks pärast Teist maailmasõda, tahetakse muuta parlamendi ülesehitust ja lihtsustada valimissüsteemi.
Muudatustest hoolimata on referendumist kujunemas rahvahääletus peaminister Matteo Renzi kaks ja pool aastat kestnud valitsemisajast. Renzi pooldab põhiseadusreformi ning sidus referendumiga oma poliitilise tuleviku.


description: Mehhiko lääneosas leiti jõest üheksa vägivallatunnustega laipa, teatasid eile  võimuesindajad.

title: Mehhiko lääneosas leiti jõest üheksa laipa

maintext:
«apetud olid kaheksa meest ja üks naine. Kõikidel ohvritel olid vägivallatunnused,» kinnitas Jalisco osariigi peaprokurör Eduardo Alamaguer.
Alamagueri täpsustuse kohaselt leiti laibad Lerma jõest ja võimuesindajad jätkavad ümbruskonnas otsinguid.
Prokuröri info kohaselt märgati vähemalt kahel ohvril kuulihaavu ja kahte surnukeha oli moonutatud.
Lerma jõgi voolab Chapala järve, mille ümber elab hulgaliselt Ühendriikidest väljasaadetud migrante.
Osariigis valitseb narkokartell Jalisco Uus Generatsioon, mis on Mehhiko üks mõjuvõimsamaid ja vägivaldsemaid kuritegelikke organisatsioone.
«Me pole saanud teateid inimröövide ega millegi muu sellise kohta ja selle tõttu võib ohvrite tuvastamine venida,» tõdes prokurör.


description: Demokraatide presidendikandidaat Hillary Clinton domineeris debati viimases osas vabariiklasest rivaali Donald Trumpi üle. Väljaanne New York Times reastas tänase, Eesti aja järgi varahommikul toimunud mõõduvõtmise mõned tipphetked.

title: New York Times: viis meeldejäävat hetke tänasest presidendidebatist

maintext:
1. Kui moderaator Lester Holt küsis Trumpilt, mida too sellega mõtles, kui ütles, et Clintonil on vajaka presidendi väljanägemisest, kordas Trump väidet ja lisas juurde, et Clintonil pole visadust.
Clinton pareeris Trumpi väite sellega, et luges ette oma pingutused välisministrina ning teatas lõpuks, et Trump võib siis visadusest hakata rääkima, kui ta samapalju on saavutanud.
«Ta üritas üle minna välimuse juurest visadusele, kuid tegu on mehega, kes on naisi nimetanud sigadeks, koerteks ja laiskvorstideks,» ütles Clinton. Trump kaitses oma seisukohti, kuid lisas siis, et oli plaaninud Clintoni ja tema pere kohta midagi erakordselt karmi öelda, kuid loobus kavast.
2. Clinton survestas Trumpi väitega, et ta toetas 2003. aastal Iraaki sissetungimist. «Donald toetas Iraaki sissetungimist. Seda on tõestatud nüüdseks üha uuesti ja uuest,» ründas Clinton. «Vale», torkas Trump vahele. «Vale.» (Tegelikult oli Trump väljendanud kõhklevat nõusolekut sissetungi eel, kuid vastasseisu selle järel -toim).
Trump kinnitas uuesti, et tema oli Iraaki tungimise vastu. «Igasugune muu jutt on peavoolumeedia mõttetu pahn,» ütles ta. «Andmed räägivad teist juttu,» sõnas moderaator Lester Holt.
Trump hakkas seepeale oma loomusest rääkima. «See on mu tugevaim vara, ehk isegi kaugelt kõigest muust üle,» teatas ta enne Clintoni ründamist. «Ohoo! Olgu,» reageeris Clinton seepeale, tuues publiku seas kaasa naerurõkkeid.
3. Clinton sõnas, et Trump on kiitnud paljudel juhtudel Vene presidenti Vladimir Putinit ning läks sedavõrd kaugele, et süüdistas vastaskandidaati selles, nagu oleks too avalikult kutsunud üles Putinit USA kommunikatsioonisüsteemidesse häkkima. Trump raputas selle peale pead ja lisas, et demokraatide ühendusse murti küll sisse, kuid pole tõestatud, kas selle taga oli Venemaa, Hiina või mingi mitmesajakilone üksik kodus istuv häkker.
4. Kui Trump oli Clintonile vahele seganud ja kaitsnud oma mõtet alandada rikaste maksumäärasid, tegi Clinton nalja: «Mul on tunne, et selle õhtul lõpuks süüdistatakse mind kõiges, mis üldse juhtunud on.» «Miks ka mitte?» päris Trump. Holt tuletas seepeale Trumpile meelde, et ta on sellega juba korduvalt Clintonile määratud vastamisajale vahele seganud.
5. Trump kiitles oma kampaaniasõitudega ja teatas: «Olete mind näinud, olen igal pool olnud. Sina otsustasid koju jääda ja see on ka okei.» Clinton vastas, et tema valmistas end tõepoolest debatiks ette ja ta valmistab end ette ka presidendiks saamiseks.


description: Vene riigipea Vladimir Putin avaldas täna toetust USA vabariiklaste presidendikandidaadile Donald Trumpile otseselt teda nimetamata.

title: Putin avaldas toetust "Vene-sõbralikule" USA presidendikandidaadile

maintext:
«Me jälgime hoolikalt seda, mis USA-s toimub ning me, loomulikult, tunneme sümpaatiat nende vastu, kes avalikult teatavad, et on vaja ehitada suhet Venemaaga võrdsetel alustel,» ütles Putin ajakirjanikele.
Tegemist oli selge viitega Trumpile, kes on korduvalt teada andnud valmisolekust teha Putiniga koostööd ning märkinud, et Vene president on «rohkem liider» kui USA riigipea Barack Obama.
Putin on seni keeldunud kummagile kandidaadile avalikult toetust avaldamast.
Trumpi suhtumine Putinisse on pälvinud karmi kriitikat, eriti demokraatide presidendikandidaadilt Hillary Clintonilt.
Putin ja Trump ei ole teadaolevalt kohtunud, küll on aga seda teinud Putin ja Clinton, kui viimane oli USA välisminister. Putin süüdistas Clintonit isegi Vene presidendivalimistesse sekkumises 2012. aastal.


description: Süüria Aleppo linna mässuliste kontrollitava piirkonna kahte suuremat haiglat tabasid täna varahommikul õhulöögid, mis need ajutiselt rivist väljas viisid, teatasid haiglaid toetavad organisatsioonid.

title: Aleppos pommitati kahte haiglat

maintext:
«Rünnak leidis aset kell neli hommikul. Üks lennukeist andis mõlemale otselöögi,» ütles Süüria Ameerika Meditsiiniseltsi esindaja Adham Sahloul (SAMS).
«Praegu, kus M2 ja M10 on ajutiselt rivist välja viidud, funktsioneerivad üksnes kuus haiglat,» lisas ta.


description: Saksamaal Münchenis algas iga-aastane traditsiooniline õllepidu Oktoberfest, millel tänavu rakendatakse terroriohu tõttu kõrgendatud julgeolekumeetmeid.

title: Oktoberfestil rakendatakse kõrgendatud julgeolekumeetmeid

maintext:
Õllejoojate suurüritusele Baieri pealinnas on oodata umbes kuut miljonit inimest.
Üritusele on keelatud kaasa võtta suuri kotte ning kõik külastajad peavad läbima turvakontrolli. Samuti on festivalialale paigaldatud mitmed turvakaamerad.
Ranged julgeolekumeetmed võeti kasutusele rünnaku tõttu, kus 22. juulil tappis Saksa-Iraani kodakondsusega 18-aastane David Ali Sonboly Müncheni kaubanduskeskuses üheksa ja haavas 16 inimest.


description: Läti lennukompanii airBaltic reisilennuk Bombardier Q400 NextGen, mis startis täna hommikul Riiast Zürichisse, oli sunnitud tagasi pöörduma ja hädamaandumise tegema, mistõttu on Riia lennujaama töö häiritud, ütles airBalticu kõneisik Janis Vanags.

title: Lennuki hädamaandumine tekitas häireid Riia lennujaama töös

maintext:
«Esialgse info kohaselt avastati peatselt pärast lennuki õhkutõusmist probleem esitelikuga ning airBalticu meeskond langetas otsuse Riia lennuväljale naasta, tehes kõrgendatud ohutusmeetmete režiimis maandumise,» ütles Vanags.
Lennuki pardal oli 63 reisijat ja neli meeskonnaliiget, keegi kannatada ei saanud.
Riia lennujaama stardi- ja maandumisrada on umbes kella 14-ni kinni ning mitu lendu on juhitud teistele lennuväljadele, edasi lükatud või tühistatud. Reisijatel soovitatakse jälgida lennuinfot Riia lennujaama veebiküljel või võtta ühendust oma lennufirmaga.


description: Saksa kantsler Angela Merkel teatas laupäeval, et ta ei kasuta enam kõiki migrante teretulnuks kuulutanud hüüdlauset.

title: Merkel loobus kõiki migrante teretulnuks kuulutavast hüüdlausest

maintext:
Merkel kasutas hiljem paljukorratud fraasi «me suudame seda teha» esmakordselt eelmisel aastal augusti lõpus, märkides, et Saksamaa suudab toime tulla umbes miljoni põgeniku saabumisega, kellest paljud põgenesid Süüria kodusõja eest.
Kuna Euroopa Teise maailmasõja järgne rängim migratsioonikriis on jätkunud, sattus Merkel surve alla ja tema reiting on kukkunud.
Eelmisel nädalal kutsus ta oma võimukoalitsiooni seisma vastu survele põgenikepoliitika muutmiseks. Tegemist oli reageeringuga migratsioonivastase erakonna Alternatiiv Saksamaale (AfD) edule Mecklenburg-Vorpommerni liidumaa kohaliku parlamendi valimistel.
Laupäeval majandusväljaandes Wirtschaftswoche ütles aga Merkel, et ta eelistab hüüdlauset «me suudame seda teha» enam mitte korrata.
Aja jooksul on sellest saanud «lihtne hüüdlause, peaaegu tähenduseta formular», lisas ta.
Merkeli sõnul on ta väga hästi teadlik sellest, et sakslastel on seoses migratsioonikriisiga kanda ränk koorem.


description: Venemaa võimupartei Ühtne Venemaa saab üleriigiliselt ligi 45 protsenti häältest, selgus lävepakuküsitluse tulemustest.

title: Lävepakuküsitlus: Ühtne Venemaa saab ligi 45 protsenti häältest

maintext:
VTsIOMi küsitluses sai president Vladimir Putini erakond 44,5 protsenti häältest, Liberaaldemokraatlik Partei 15,3 protsenti, kommunistid 14,9 ja Õiglane Venemaa 8,1 protsenti.
«Me saame kindlalt öelda, et Ühtne Venemaa on võitnud,» ütles peaminister Dmitri Medvedev riigitelevisioonis, lisades, et erakonnal on parlamendi uues koosseisus «absoluutne enamus».
Need neli erakonda olid ainsad, mis suutsid ületada viieprotsendise valimiskünnise.
Opositsioonierakond Jabloko kogus 3,5 protsenti häältest ning endise peaministri Mihhail Kasjanovi juhitav Parnass 1,2 protsenti.
Kolm tundi enne valimisjaoskondade sulgemist oli hääletamas käinud alla 40 protsendi valijatest, mis on selgelt madalam näitaja kui eelmistel parlamendivalimistel 2011. aastal.